ועדת הכספים, כנסת 18, פרוטוקול מספר 240, 2009-12-21 10:35

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2009.

משה גפני: בתחילת הישיבה היום אמרתי שיכול להיות אני אעשה הפסקה מכיוון שמשרד האוצר אמור להעביר פניות נוספות ואנחנו נצטרך או לאשר או לא לאשר, אבל לקבל החלטה לגבי כל הפניות שמגיעות.

משה גפני: יכול להיות שאנחנו נמשיך את הישיבה הזאת גם מחר.

משה גפני: אנחנו נצטרך לאשר גם הודעות.

משה גפני: אני לא מתכוון לעשות העברות חפוזות אבל מה שלגביהן אין בעיות, נאשר, ואלה לגביהן יש בעיות, נדון בהן ונקבל החלטות.

משה גפני: ביקש ממני המגזר השלישי, היות שיש להם כינוס שנתי של ארגוני הגג – ומנהל הוועדה בדק – לא לדון מחר בנושא הביקורות הכפולות שיש במגזר השלישי אלא לדחות אותו לשבוע הבא.

חיים אורון: יש לי סעיף למחר.

משה גפני: אני משאיר את זה פנוי, אם יצטרכו לעשות העברות.

חיים אורון: יש לי הצעה.

משה גפני: אתה מבקש הצעה לסדר ואני מאפשר לך.

חיים אורון: אני פניתי אליך גם בכתב.

חיים אורון: כל העולם ואשתו פונה אל ממשלת ישראל לשקול מחדש את הפחתת המסים של החודש הבא.

חיים אורון: ה-OECD, אלה שקובעים את רמת הסיכון, ואני לא רוצה לומר חברי כנסת זוטרים שלא מבינים בכלל בעניין, פונים אל הממשלה לשקול מחדש את הפחתת המסים ב-1 בינואר.

חיים אורון: במהלך השבועות האחרונים ביקשתי ממנהל הוועדה שתי בקשות כאשר האחת היא מהיום או מאתמול והבקשה היא לקיים על זה דיון בוועדה בתאריך שעוד תהיה לו משמעות, כי אם נקיים את הדיון אחרי ה-1 בינואר, חבל על הזמן.

חיים אורון: הנושא השני שקשור לדיון הזה, וחזרתי וביקשתי אותו מאנשים באוצר, לקבל תחזית של האוצר על המשמעויות התקציביות לתקציב 2011 של כל ההחלטות שהתקבלו או לא התקבלו ונדחו ל-2011.

משה גפני: הפחתת המס לפי דעתך תשליך על העניין הזה.

חיים אורון: אלה שני צדדים של אותה מטבע, גם אין מקורות וגם תוספת הוצאות.

חיים אורון: אני כבר רואה את הקיצוץ פלט בטריליארדים.

חיים אורון: אני מבקש לקיים על זה דיון.

משה גפני: טוב.

משה גפני: בסדר.

משה גפני: אני אשתדל.

חיים אורון: זה לא נראה לך דחוף?

יצחק וקנין: על זה נאמר טוב טוב, שילכו לעזאזל.

משה גפני: ממש לא.

משה גפני: אני מבקש להתחיל בהעברה שעכשיו מחלקים אותה של המדען הראשי.

טמיר כהן: 682 עד 697.

משה גפני: פניות מספר 682 עד 697.

דני גלושנקוב: הפנייה נועדה לממן תוספת של 200 מיליון שקלים בהרשאה להתחייב ו-100 מיליון שקלים במזומן למדען הראשי במשרד התעשייה, כאשר מדובר על הקדמת מימון של 100 מיליון שקלים משנת 2010 ותוספת בסך 100 מיליון שקלים נוספים ושינויים פנימיים נוספים בתוך תקציב המדען.

משה גפני: אני רואה שאתם מורידים כסף מכל המשרדים.

דני גלושנקוב: לא מדובר בהורדה.

דני גלושנקוב: מדובר בעצם בתת ביצוע בסעיפים שונים בתקציב המדינה כאשר בסך הכל מעבירים משם לטובת הנושא הזה.

דני גלושנקוב: אם יש שאלות נוספות בקשר לשימושים בכסף, נמצא כאן אלי אופר המדען הראשי של משרד התעשייה, המסחר והתעסוקה, ואפשר להפנות אותן אליו.

משה גפני: מה זה תת ביצוע?

משה גפני: המשמעות של העניין היא שהשרים לא ביקשו העברה מסעיף לסעיף ואין ביצוע בכלל?

דני גלושנקוב: לא.

דני גלושנקוב: מדובר באיזה שהם סעיפים בהם חשבו שיבוצע סכום איקס אבל בסופו של דבר בוצע סכום שהוא נמוך ממנו.

דני גלושנקוב: לכן משתמשים בכסף לשימושים אחרים.

משה גפני: בישיבה הקודמת אני ביקשתי מהמדען הראשי שיבוא להסביר את הפעילות שלו.

משה גפני: אלי אופר, בבקשה, אם אתה יכול לומר לנו מה אתם עושים עם הכסף הזה, מה עשיתם אתו במשך השנה ומה אתם מתכוונים לעשות בשנה הבאה.

אלי אופר: תודה רבה.

אלי אופר: אני אפתח בזה שהיום, בסוף השנה, יש לנו את כל הנתונים ומה שחשבנו שיהיה, גם קרה.

אלי אופר: בגלל המצוקה במשק במימון לחברות סטרט-אפ ולחברות רגילות בכל התוכניות, שאני תכף אסקור אותן, היה לנו ביקוש, בהתאם לסוג התוכנית, בין 20-30 אחוזים עד 50 אחוזים יותר גבוה מאשר בשנה קודמת.

אלי אופר: גם בשנה קודמת כבר היה ביקוש יחסית מאוד גבוה.

אלי אופר: אני הצגתי כאן בעבר ואמרתי שאנחנו צריכים בין 2.5 ל-3 מיליארד שקלים כדי לממן מענקים למחקר ופיתוח וחברות מכל הסוגים.

אלי אופר: התקציב שעמד לרשותנו השנה, אחרי כל ההחלטות, היה תקציב הרשאה להתחייב שהוא קצת פחות ממיליארד וחצי שקלים.

אלי אופר: 1,488 מיליארד שקלים.

אלי אופר: תקציב המדינה אושר ב-15 ביולי, כמדומני, ואני הפעלתי את כל המערכת, בגלל המצוקה, בצורה מאוד חזקה.

אלי אופר: זה כרוך בתהליך של בדיקת כל הפרוייקטים, כרוך בוועדות שדנות ובתהליך של העברת החלטות וכספים.

אלי אופר: על שולחני עומדת כבר מסביבות יולי, ועוד לפני כן, כמות מאוד גדולה של בקשות, של הארכת כל המערכת שלנו, שאלה הם הבודקים המקצועיים, הוועדות, ופרוייקטים מאוד טובים ולא יכולנו להיענות לבקשות האלה.

אלי אופר: החזקתי את זה בקנה, כולל דרך אגב עוד סדרת בקשות מאוד גדולה שבגלל המצוקה אפילו עוד לא הגענו לדון בהן כי ידענו שלא יהיה לנו כסף.

אלי אופר: התוספת הזאת, ההעברה של ה-200 מיליון שקלים, מאפשרת לנו להיענות לחלק גדול מאוד מהבקשות שנמצאות בקנה אחרי שאנחנו יודעים שאלה הן בקשות טובות והן עברו את הכל.

שלי יחימוביץ': תוכלו לנצל את זה השנה?

אלי אופר: זה מה שאני אומר.

אלי אופר: יכולנו לנצל גם 150 אחוזים מהתקציב ואת הכסף הזה, הכל על הקצה.

אלי אופר: ברגע שזה משוחרר, זה הופך לכסף.

שלי יחימוביץ': אבל איך זה עובד?

שלי יחימוביץ': סליחה על השאלה.

שלי יחימוביץ': איך אפשר לנצל בשלושה שבועות 100 מיליון שקלים?

שלי יחימוביץ': גם על פרוייקט מאושר.

אלי אופר: הכל בוצע כבר.

אלי אופר: כל ההכנה, כל הבדיקות וכל הוועדות.

משה גפני: כל הבעיה הייתה שהיה מחסור בכסף.

אלי אופר: כרגע בחשבות צריכים לראות על המסך שיש אישור ואז הכסף יוצא.

אלי אופר: בלשכת המדען הראשי אין דבר כזה שאין תוכנית שאין ביצוע של מאה אחוזים ואם במקרה יש פעם ביצוע של 99 אחוזים, זאת איזושהי תקלה טכנית.

משה גפני: לכמה אישרתם במהלך השנה?

אלי אופר: היה לנו סכום של 1.5 מיליארד שקלים ועם התוספת הזאת, הסכום יהיה 1.7 מיליארד שקלים.

משה גפני: לכמה חברות אישרתם?

לידיה לזנה: כ-600 חברות וקרוב ל-1,500 תוכניות, מתוכם עוד כ-300 יזמים בודדים שהם לא חברה אלא יזמים בודדים.

משה גפני: לכמה לא אישרתם?

אלי אופר: יש לנו על השולחן, לא לשנה הבאה - והתחלנו כבר לאסוף לשנה הבאה - בקשות בסכום של מעל מיליארד שקלים, כאשר גם כאן בטח מדובר ב-100-200 בקשות.

משה גפני: ה-200 מיליון שקלים האלה שנעביר לכם, מה יאפשרו לכם לאשר?

משה גפני: את אותם 600?

משה גפני: הכל באותה מסגרת?

אלי אופר: כן.

משה גפני: מה שנעביר היום, מה זה יאפשר לכם לעשות?

אלי אופר: זה סוגר את הפער.

אלי אופר: זה לא יעזור לנו להיענות כמובן למה שמחכה, אבל זה סוגר את הרוב.

אלי אופר: דרך אגב, לא אמרתי אבל אני מדבר רק על פרוייקטים שעברו תהליך שלם והם טובים, כאשר פרוייקטים שלפי הכללים שלנו הם לא טובים, הם לא מקבלים כסף.

אלי אופר: זה יאפשר לתת את הכסף לכל אלה שהיו מבסדר ומעלה ולא יכולנו להיענות להם.

אמנון כהן: אני מחזק את הפעילות שלהם, אבל אני חושב שכאן יש מצב, כפי שהיה במקרה של הפנייה של משרד הקליטה כאשר השרה הגיעה לכאן ואפילו לא ידעה שמורידים לה סכומים.

אמנון כהן: אני חושב שאותו דבר קורה כאן.

אמנון כהן: אני רוצה לדעת אם ביטוח לאומי, מורידים לו עכשיו 200 מיליון שקלים, יודע שמורידים לו.

אמנון כהן: יש כאן גם תגמולים לנכים, 34 מיליון שקלים שמורידים אותם.

אמנון כהן: יש כאן גם את יישום חוק הטבות לניצולי שואה, נזקקים.

אמנון כהן: מה קרה?

אמנון כהן: למה לא הוציאו את הכסף?

דב בארי: אני יכול לענות.

דב בארי: הלשכה לשיקום נכים שמשלמת מתוקף חוק נכי רדיפות הנאצים וחוק נכי מלחמה בנאצים הטבות לניצולי השואה, מתוקצבת בראשית שנה, היא מבצעת את התשלומים.

דב בארי: לקראת סוף שנה בודקים את התשלומים לעומת התקצוב והיו עודפים.

דב בארי: היה תקצוב עודף ויש עודפים שאין מה לעשות אתם כי הלשכה לשיקום נכים לא יכולה לשלם יותר תגמולים.

אמנון כהן: גם למשרד הקליטה לא נתנו להוציא פעילויות לשטח ועיכבו אותו.

אמנון כהן: אז אמרו שיש להם תת ביצוע ולקחו להם את הכסף.

דב בארי: לעניין משרד הקליטה, אני לא יודע לענות.

דב בארי: אני מדבר באופן ספציפי על המקור של הלשכה לשיקום נכים.

משה גפני: אייל, חבר הכנסת אמנון כהן שואל שאלה.

משה גפני: בשבוע שעבר הייתה כאן שרת הקליטה והיא ביקשה לא להעביר את ההעברה של המשרד בגלל שהורידו לה שם 80 מיליון שקלים, על אף שבתוך הפנייה עצמה היו דברים חשובים שצריך להעביר אותם.

משה גפני: אני נעתרתי לבקשתה.

משה גפני: האם הגעתם אתה לסיכום, עם שרת הקליטה?

משה גפני: אנחנו יכולים להעביר את ההעברה הזאת?

משה גפני: איפה עומד הדבר הזה?

אייל אפשטיין: קודם כל, בוקר טוב לכולם.

אייל אפשטיין: לקראת סוף השנה בסופו של דבר במשרד האוצר נעשית עבודה מאוד יסודית כדי להביא את התקצוב בפועל לביצוע מרבי.

אייל אפשטיין: זאת אומרת, אנחנו מזהים מקומות בהם יש תת ביצוע.

אייל אפשטיין: הדוגמה שאתה נתת, חבר הכנסת כהן, היא דוגמה מצוינת.

אייל אפשטיין: בסופו של דבר כל התשלומים האלה משולמים על פי חוק.

אייל אפשטיין: ברגע שיש פער בין התחזית לביצוע בפועל, מוצאים לנכון לבצע שינויים כדי להביא את התקציב לביצוע מרבי.

אייל אפשטיין: אני חושב שהדוגמה של המדען הראשי היא דוגמה טובה מאוד.

אייל אפשטיין: בפועל השנה היו לנו ביקושים מאוד גדולים ביחס לתקציב עצמו, ולמעשה התקבלה החלטה על ידי שר האוצר ושר התעשייה לתגבר את הפעילות של המדען הראשי ולמעשה בסופו של יום להביא את התקציב לביצוע גבוה יותר.

שלי יחימוביץ': אבל התהייה היא לא למה אתם נותנים.

שלי יחימוביץ': כולנו מסכימים בחשיבות של העברת כספים למדען הראשי.

שלי יחימוביץ': אנחנו שואלים למה אתם לוקחים.

שלי יחימוביץ': שמעתי את שר התעשייה ואת שר האוצר אבל לא שמעתי למשל את שר הרווחה או את מנכ"לית המוסד לביטוח לאומי בעניין של ההורדה מהביטוח הלאומי.

אייל אפשטיין: הדוגמה של הרווחה היא דוגמה מצוינת.

מגלי והבה: ככה מבטיחים ממשלה יציבה.

אייל אפשטיין: בסופו של דבר המדינה מחויבת לשלם מתוקף חוק לדברים האלה.

אייל אפשטיין: המדינה משלמת בדיוק בהתאם לאמור בחוק.

אייל אפשטיין: במידה שלא היינו עושים את ההסטה הזאת, הביצוע בפועל של התקציב היה נמוך יותר.

אייל אפשטיין: כל הכספים שנלקחו והוסטו, בסופו של דבר הופנו לפעילות שלא הייתה מתבצעת אלמלא---

אמנון כהן: בידיעת המשרדים.

אייל אפשטיין: בוודאי, בידיעת המשרדים.

שלי יחימוביץ': למה לא הזכרת אותם?

שלי יחימוביץ': אתה אומר שר התעשייה ושר האוצר החליטו, אבל איפה שר הרווחה?

אייל אפשטיין: כי בסופו של דבר משרד הרווחה מחויב לשלם תשלומים מתוקף חוק.

אייל אפשטיין: בהנחה שהאומדנים של התקציב היו גבוהים מהביצוע בפועל ---

שלי יחימוביץ': אתה אומר את זה פעם שלישית.

שלי יחימוביץ': אנחנו בסך הכל אנשים נבונים ואנחנו יכולים להבין.

אייל אפשטיין: זאת התשובה.

אייל אפשטיין: אלטרנטיבה אחת היא להוביל את התקציב לתת ביצוע ולתת לכספים האלה להיעלם.

שלי יחימוביץ': אני רק שואלת למה אנחנו לא שומעים כאן את שר הרווחה והאם זה נעשה בתיאום אתו.

שלי יחימוביץ': יכול להיות שכמו המדען הראשי הייתה אומרת לך מנכ"לית המוסד לביטוח לאומי שיש לה תוכנית סגורה ותפורה שאפשר להוציא אותה לפועל עכשיו ואת ההסטה הזאת היא רוצה לעשות בתוך הביטוח הלאומי.

שלי יחימוביץ': סתם דוגמה.

שלי יחימוביץ': אני פשוט לא שומעת אותם.

שלי יחימוביץ': יכול להיות שאתה צודק במאה אחוזים, אני לא אומרת שלא, אבל תמוה בעיניי שזה שלוקחים לו סכום עתק כזה, לא משמיע את קולו כאן.

שלי יחימוביץ': כנראה גם אתם לא שמעתם את קולו.

מגלי והבה: אני רוצה להמשיך את השאלה.

מגלי והבה: באותו סגנון, כמה בסך הכל הסטות – אנחנו לקראת סוף השנה – אתה כאוצר מעביר ועושה אותן?

מגלי והבה: הרי אנחנו יודעים שהרבה משרדים לא מצליחים לנצל את התקציב שלהם.

מגלי והבה: אולי תאמר לוועדת הכספים מה הסך הכל שאתם מסיטים.

מגלי והבה: כמה כספים?

מגלי והבה: מה המספר?

מגלי והבה: אנחנו יודעים כמה מקומות – אם אלה רשויות שהולכות למות חס וחלילה ואם אלה בתי חולים או מקומות אחרים – בניצול התקציבי, כמה כסף רזרבי שלא מנוצל, מועבר.

מגלי והבה: המדען הראשי הוא ייעוד מצוין אבל אנחנו כאן בוועדת הכספים יודעים על ייעודים שמשוועים לכסף ואין להם שקל אחד.

מגלי והבה: ואם כן, למה הכסף לא מוסט למקומות האלה?

משה גפני: אני רוצה לעשות סדר בעניין הזה ואחר כך תשיב.

משה גפני: יש את אישור התקציב ומה שאושר, אושר, ומה שלא אושר, לא אושר.

משה גפני: אני כמובן הייתי שמח שתהיה הסטה של תקציבים לדברים שלא אושרו בתקציב כמו למשל הנושא של מענקי האיזון וכמובן הייתי שמח אם היו לוקחים ומסיטים להרבה דברים חשובים שלא אושרו בתקציב.

משה גפני: אנחנו לא דנים היום על שינוי התקציב עצמו.

שלי יחימוביץ': ברור שלא.

משה גפני: אלא בתוך התקציב אנחנו מתבקשים על ידי האוצר לאשר את ההעברות של תתי ביצוע שלא בוצעו במשרדים במסגרת התקציב המאושר והם לא יוכלו לבצע אותם.

משה גפני: הפנייה היחידה שהייתה אלינו ממשרדי ממשלה הייתה ממשרד הקליטה.

משה גפני: לא פנה שר הרווחה, לא בנושא של הביטוח הלאומי ולא בנושא המשרד שלו.

משה גפני: לא פנה משרד ראש הממשלה.

חיים אורון: אולי הם לא יודעים.

משה גפני: מה זאת אומרת הם לא יודעים?

חיים אורון: יש לי עוד שאלה.

חיים אורון: יש כאן שני סעיפים כאשר האחד מקוצץ ב-25 אחוזים ומדובר בגופים במשבר.

חיים אורון: אלה הם גופים במשבר שאתה מממן אותם או כי הם לא עמדו בקריטריונים?

חיים אורון: הסעיף השני שמקוצץ ב-50 אחוזים הוא תוכנית פיתוח אזורי תעשייה בדרום.

חיים אורון: מתוך 25 מיליון, יש 14 מיליון.

חיים אורון: שוב, כי אין בעיות תעשייה בדרום?

חיים אורון: האם מישהו שם לא לוקח את הכסף?

חיים אורון: למה אתם לוקחים כל כך הרבה כסף משם?

אייל אפשטיין: חבר הכנסת אורון, אני רוצה להפריד בין שני דברים.

אייל אפשטיין: בסופו של דבר היו שתי אלטרנטיבות לתקציבים הללו והן או לא להיות מבוצעים.

משה גפני: שואל חבר הכנסת אורון למה אין ביצוע.

שי חרמש: למה אין ביצוע של אזורי תעשייה.

אייל אפשטיין: על השאלה הזאת ספציפית אני לא יודע לענות.

אייל אפשטיין: הצוות המקצועי באגף עשה בחינה של מה שהיה ביצוע מרבי בסוף השנה והתגלו בשני הסעיפים האלה תתי ביצוע.

חיים אורון: אבל גופים במשבר, כל שבוע אנחנו דנים בשני גופים.

חיים אורון: ביקשתי השבוע לדון בעוד מפעל אחד, אלקטרוניקה, בכרמיאל.

חיים אורון: כאן בסך הכל הולכים להעביר 64 מיליון שקלים מהסעיף הזה.

חיים אורון: נבוא לכאן ויאמרו שאין כסף.

אייל אפשטיין: אם בסופו של דבר תהיה החלטה להעביר לגוף כזה או אחר, ההחלטה הזאת תכובד.

אייל אפשטיין: נכון להיום, בשנת 2009, לא התקבלה החלטה כזאת ולפיכך יהיה תת ביצוע בתקציב, ולכן יש הסטה.

שי חרמש: אפשר לגלגל את זה ל-2010?

אייל אפשטיין: אפשר לגלגל אבל העודף הזה לא יהיה עודף מחויב.

אייל אפשטיין: לפיכך בסבירות גבוהה העודפים האלה לא ייכנסו לתקציב 2010 בפועל ולכן זה יהיה בזבוז כספים.

אייל אפשטיין: לכן אנחנו ממצים את התקציב עד תום.

אייל אפשטיין: לגבי שאלתך, בנוגע לתת ביצוע של סוף שנה, אנחנו מחלקים את זה לשניים.

אייל אפשטיין: למעשה למעט המדען הראשי, שזה מהלך חריג בנוף של כל הפניות שהגשנו כאן לאישור הוועדה, מדובר במחויבויות של הממשלה או של הכנסת או אחרות שמתוקצבות בפניות האלה, אם אנחנו מדברים על תקציב הביטחון ובנושאים אחרים.

אייל אפשטיין: בסופו של דבר צריך לזכור שיש פערים בין תכנון לבין ביצוע בפועל.

משה גפני: את זה אמרת.

אייל אפשטיין: אבל חשוב לי להדגיש את זה כי בסופו של דבר המטרה היא לעשות התאמה.

אייל אפשטיין: כל השינויים שאנחנו עושים כאן, המטרה שלהם היא לממן ברובם המוחלט מחויבויות של הממשלה ושל הכנסת.

משה גפני: רבותיי, הגיע עת ההכרעה.

משה גפני: מה הממשלה מבקשת?

שי חרמש: לאשר את החוברת.

שלי יחימוביץ': את כל שלושת החוברות בבת אחת.

משה גפני: אתם מבקשים לאשר את זה.

אייל אפשטיין: אנחנו נשמח.

אייל אפשטיין: אנחנו מביאים את זה לאישור הוועדה.

שלי יחימוביץ': מה תתנו לנו בתמורה?

משה גפני: את זה נראה בהמשך.

משה גפני: אני מודה לך אלי אופר, המדען הראשי, ואם אפשר, בבקשה, להמשיך לעבוד בעניין הזה כי אלה פעולות מאוד חשובות.

משה גפני: אנחנו מצביעים.

משה גפני: ה צ ב ע ה פניות מספר 682 עד 697 - אושרו אייל, אני רוצה תשובה לגבי משרד הקליטה.

משה גפני: חבר הכנסת כהן מבקש להעביר את זה.

משה גפני: אני אסביר לך מה הטענה שלו.

אמנון כהן: זה ישליך על כל ההעברות.

אמנון כהן: אם לא נסגור את זה, לא נסגור שום דבר.

אמנון כהן: תעשה הפסקה ונגיע לסיכומים.

משה גפני: אנחנו יוצאים להפסקה.

משה גפני: אני מחדש את הישיבה.

אמנון כהן: אדוני היושב ראש, מה הסיכום שהתקבל?

משה גפני: מה אתה רוצה לדעת?

משה גפני: באיזה תחום?

אמנון כהן: מה סוכם אחרי ההפסקה?

יצחק וקנין: אדוני היושב ראש, אני מבין שהחינוך לא יבוא היום לדיון.

משה גפני: לא.

מגלי והבה: אנחנו הולכים אדוני.

מגלי והבה: יש לנו ישיבת נשיאות.

אמנון כהן: אנחנו נייצג אתכם.

משה גפני: פנייה מספר 431 – ביטחון

ליאת ניקריטין: הפנייה נועדה לתגבר את התקציב של תיאום הפעולות בשטחים ב-2,730 מיליון שקלים כהוצאה מותנית.

משה גפני: אלה פקחים?

ליאת ניקריטין: לא.

ליאת ניקריטין: אלה דברים שהיו הרבה לפני כל הפקחים, אלה תקציבי תפעול, מחשוב, אחזקה.

ליאת ניקריטין: אין כאן נושאים שקשורים לפקחים.

משה גפני: כמה כסף?

ליאת ניקריטין: מדובר בהוצאה מותנית של 2,730 מיליון שקלים ובנוסף ביצוע של שינויים פנימיים בהתאם לסדרי העדיפויות של המשרד.

משה גפני: אנחנו מצביעים.

משה גפני: ה צ ב ע ה פנייה מספר 431 - אושרה פה אחד פנייה מספר 482 – משרד התעשייה, המסחר והתעסוקה אין רפרנט.

יאיר אידר: רפרנט ביטחון פנים, אגף התקציבים באוצר.

יאיר אידר: הפנייה נועדה לתגבר תקציב המשרד לביטחון פנים ב-193 מיליון שקלים.

משה גפני: זה יורד מהקליטה.

פניה קירשנבאום: כל פעם מגדילים את זה.

פניה קירשנבאום: קודם היה 80 מיליון ועכשיו זה יותר.

יאיר אידר: זה מגיע מכמה מקורות.

יאיר אידר: 80 מיליון שקלים מגיעים ממשרד הקליטה.

פניה קירשנבאום: נאשר את הכל, אבל על 502 נעשה רביזיה.

משה גפני: אם את עושה רביזיה, את עושה רביזיה על כל ההעברה הזאת.

שלי יחימוביץ': תפילי את זה ושיבואו מחר עם העברה חדשה.

משה גפני: לא, על זה הוויכוח.

משה גפני: אנחנו מצביעים.

משה גפני: פניות מספר 504 עד 505 ו-507 – אושרו פה אחד

פניה קירשנבאום: רביזיה.

משה גפני: חברת הכנסת פניה קירשנבאום מבקשת רביזיה.

משה גפני: לא נצביע על הרביזיה עכשיו.

שלי יחימוביץ': למה אתם לוקחים מענקי בינוי ושיכון?

שלי יחימוביץ': אין קונים שרוצים מענקים?

שלי יחימוביץ': לא היו אנשים שהזדקקו למענקים?

ראובן קוגן: 516, העברה מסעיף הסיוע של משרד הבינוי והשיכון.

ראובן קוגן: משיכה של תת ביצוע שיש בסעיף.

שלי יחימוביץ': כמה כסף יש שם?

ראובן קוגן: 204 מיליון שקלים.

שלי יחימוביץ': איך זה יכול להיות?

שלי יחימוביץ': תסביר לי.

שלי יחימוביץ': איך זה יכול להיות?

שלי יחימוביץ': הרי קיצצו במענקים.

שלי יחימוביץ': יש יותר ויותר אנשים שזקוקים למענקים האלה.

שלי יחימוביץ': איך זה יכול להיות שיש תת ביצוע?

שלי יחימוביץ': מי אשם בזה?

ראובן קוגן: לא יודע מי אשם בזה.

ראובן קוגן: רוב הסיוע שיש כאן, הוא סיוע בשכר דירה שמשולם לזכאים.

שלי יחימוביץ': היא הנותנת.

שלי יחימוביץ': אני מבינה שהמצב הכלכלי בישראל השתפר פלאים ואנשים לא זקוקים יותר למענקים.

שלי יחימוביץ': הכל בסדר, בעיות הדיור נפתרו ואפשר לקחת ממשרד השיכון 200 מיליון שקלים.

משה גפני: למה מיועד הכסף הזה?

ראובן קוגן: ה-200 מיליון שקלים?

משה גפני: כן.

ראובן קוגן: 200 מיליון שקלים זה תת ביצוע במזומן שבמקרה הזה עובר לרזרבה הכללית.

אמנון כהן: לוקחים ממשרד השיכון?

ראובן קוגן: כן.

ראובן קוגן: במקרה הספציפי הזה, ובלי שום קשר לזה, הכסף עובר למימון של ההתחייבויות במזומן.

ראובן קוגן: שוב, יצא כך במקרה שהסכומים דומים אבל אין לזה קשר.

ראובן קוגן: בעיקרון תת ביצוע, ואני חושב שהסברנו את זה גם בפעם הקודמת.

שלי יחימוביץ': אל תסביר עוד פעם.

שלי יחימוביץ': אנחנו יודעים.

ראובן קוגן: אם כך, אנחנו מבינים.

משה גפני: לא, לא כולם מבינים.

אמנון כהן: אני לא מבין.

שלי יחימוביץ': הוא יסביר לנו שוב מה זה תת ביצוע.

משה גפני: מה זה תת ביצוע אנחנו יודעים.

ראובן קוגן: ומה זה מימון התחייבויות עבר, אנחנו גם יודעים.

אמנון כהן: אדוני היושב ראש, אני רוצה לשאול את השר מה קורה עם זה.

שלי יחימוביץ': כן, תשאל את השר.

אמנון כהן: מצדי תעביר ונעשה רביזיה.

משה גפני: לא.

משה גפני: מי אמר שצריך להעביר?

משה גפני: אני עוד לא הבנתי כלום.

משה גפני: אני רוצה קודם להבין.

משה גפני: אחרי כן נעביר ותעשה רביזיה, אבל קודם אני רוצה להבין.

משה גפני: למה זה מיועד?

ראובן קוגן: יש פה שתי פניות שבמקרה הן ביחד אבל זה לא היה חייב להיות כך.

ראובן קוגן: הפנייה הראשונה מדברת על תת ביצוע בסעיף הסיוע ושם, מכיוון שבאו אנשים וביקשו את הסיוע בשכר דירה, תקצבנו סכום של כ-2 מיליארד שקלים, אבל לא ביצעו כ-200 מיליון שקלים מתוך הסכום הזה ואת ה-200 מיליון שקלים האלה מושכים מתקציב המזומנים של המשרד מאחר שאנחנו מתקצבים את זה לפי הביקושים.

ראובן קוגן: כל פעם שיש אנשים שמבקשים את הסיוע, נותנים להם.

משה גפני: מה זה מבצעים מיוחדים שאתם מורידים משם 101 מיליון שקלים?

ראובן קוגן: מבצעים מיוחדים זה יכול להיות או מענקים לסיוע בשכר דירה או משכנתאות.

ראובן קוגן: המענקים שם הם רק לאתיופים אבל שוב, המענקים ניתנים לכל מי שמבקש לקבל אותם.

ראובן קוגן: במידה שיש ירידה בביקושים למענקים מכל מיני סיבות, יכול להיות שבמקרה הזה הסיבות היו קשורות דווקא לשוק הנדל"ן כאשר אנשים פחות קנו דירות, תת הביצוע הזה יורד בשנת 2009 והסכום מתוקצב על בסיס התקציב גם ב-2010 ולכן אם יהיו ביקושים, נצטרך לתת להם מענה גם בתקציב.

פניה קירשנבאום: שאלה.

פניה קירשנבאום: יכול להיות שהשאלה תהיה קצת מצחיקה, אבל בכל זאת אני רוצה לשאול אותה.

פניה קירשנבאום: התקציב שלנו הוא לשנתיים.

פניה קירשנבאום: האם הסעיפים האלה הם מתוקצבים לשנתיים או כל שנה ושנה יש להם תקצוב?

אמנון כהן: כל שנה.

ראובן קוגן: התקציב הוא כל שנתי, אבל כל שנה יש תקציב.

פניה קירשנבאום: אני אומר לך למה אני שואלת.

פניה קירשנבאום: יש לנו עכשיו הקפאת בנייה, במשך 10 חודשים, ואין אולי הלוואות, אבל בעוד 10 חודשים תיפתח הבנייה ויהיו בקשות למענקים.

פניה קירשנבאום: מה תעשה אם יהיה חסר לך כסף?

ראובן קוגן: אנחנו מחויבים בסעיף הסיוע המיוחד, בסעיף הזה, בדומה לסעיפים של נושאים חברתיים.

ראובן קוגן: ברגע שהביקושים או הצרכים עולים על התקציב, אנחנו נותנים להם מענה גם בצד התקציבי כי הזכאות היא זכאות למה שנקרא צד ג' והממשלה צריכה לממש את זה.

פניה קירשנבאום: אתה אומר שזה מה שאתם קוראים סעיפים קשיחים.

פניה קירשנבאום: זה יהיה כאב הראש שלך להשיג את הכסף הזה.

ראובן קוגן: במידה שתהיה בעיה בשנת 2010, בהחלט נצטרך למצוא לזה גם מענה תקציבי.

אמנון כהן: מה זה כאן העברות לרשויות מודיעין, אלעד, מעלה אדומים?

משה גפני: עמוד 16.

ראובן קוגן: זאת הפנייה הבאה.

משה גפני: זה ביחד.

אמנון כהן: למה דווקא לערים האלה?

ראובן קוגן: הפנייה הזאת לא מטפלת בפיתוח הנוכחי.

ראובן קוגן: הכסף הזה מממן את ההתחייבויות הקודמות שנעשו בשנים קודמות.

ראובן קוגן: יצאה הרשאה להתחייב בגין החוזים עם הקבלנים בנושא הפיתוח.

ראובן קוגן: הכסף הזה מממן רק את ההתחייבויות לאותם קבלנים שביצעו את העבודות, הגישו חשבוניות למשרד ועכשיו צריך לשלם להם את הכסף עבור העבודות שהם ביצעו.

אורי אריאל: התשובה היא שאלה ישובים שמתנהלים במשק סגור.

אורי אריאל: זאת היא התשובה.

ראובן קוגן: במקרה הזה, זה יכול היה להיות גם משק שהוא לא משק סגור וגם משהו שהוא לא סעיף מיוחד.

ראובן קוגן: העיקרון הוא אותו עיקרון.

משה גפני: חבר הכנסת כהן, לי יש חשד - כאשר אישרנו את תקציב המדינה, היה כאן שר הבינוי והשיכון והוא אמר שחסרים לו 200 מיליון שקלים לפיתוח – שמורידים לשר השיכון 200 מיליון שקלים ואלה 200 מיליון השקלים האלה.

ראובן קוגן: כבוד היושב ראש, מחזירים לו.

משה גפני: אני מבקש ממך, חבר הכנסת אמנון כהן, אם אתה יכול לצאת ולהתקשר לשר ולשאול אותו.

משה גפני: לומר לו על הפנייה הזאת.

אמנון כהן: יש לי ישיבת סיעה עוד מעט ואני מציע שאז אני אשאל.

אמנון כהן: נעשה את ההעברה הזאת מחר.

אמנון כהן: או שנאשר אותה עם רביזיה.

משה גפני: לא.

משה גפני: תשאל אותו.

אמנון כהן: אני רוצה להמשיך בנושאים הבאים.

משה גפני: אני לא אברח לך.

אורי אריאל: האם חבר הכנסת כהן מבקש שאני אשאל?

אמנון כהן: אין לי בעיה.

אורי אריאל: זה לא איום.

משה גפני: טוב.

משה גפני: אני אחזור לזה אחרי שחבר הכנסת כהן יחזור עם תשובה.

שלי יחימוביץ': אם אתה מדבר אתו, תשאל אותו גם איך זה באמת שנשארו 200 מיליון שקלים במענקים לזכאים.

שלי יחימוביץ': הרי יש המון זכאים.

שלי יחימוביץ': זה בלתי אפשרי.

פניה קירשנבאום: המצב הולך ומחמיר.

פניה קירשנבאום: אנשים פוחדים להתחייב כאשר אין ביטחון תעסוקתי.

משה גפני: פניות 519 ו-520 – משרד התיירות

אורי גבע: פנייה שמשרד התיירות מעביר 104 אלף שקלים למשרד ראש הממשלה, חלקו בטקס לזכרו של רחבעם זאבי שהתקיים לאחרונה, וזה בהתאם לסיכום ביניהם.

משה גפני: שאלות?

אורי אריאל: אפשר לדעת איפה היה הטקס שאני לא הייתי בו?

אורי גבע: גם אני לא הייתי בו.

שלי יחימוביץ': גם אני לא הייתי בו.

אורי גבע: אבל הוא התקיים.

אורי אריאל: איזה טקס היה?

אורי אריאל: מישהו יודע?

משה גפני: היה טקס.

משה גפני: אני חשוב שהם הזמינו את כל חברי הכנסת.

אורי אריאל: הסכום הזה הוא חלק של משרד התיירות ואני מציע ליושב ראש לבדוק מה זה.

אורי אריאל: אם אתם רוצים לאשר את זה, זה בסדר גמור.

שלי יחימוביץ': כמה עולה טקס כזה?

אורי אריאל: תכף תשמעי.

אורי אריאל: זה עולה 400 אלף שקלים כי 380 אלף שקלים עולה אבטחת ראש הממשלה ו-20 אלף שקלים עולים הרמקולים.

אורי אריאל: אתם יכולים לצחוק, אבל התשובה לא תהיה רחוקה מזה.

משה גפני: אנחנו מצביעים.

משה גפני: ה צ ב ע ה פניות 519 ו-520 – אושרו

שלי יחימוביץ': אני נגד.

משה גפני: פניות מספר 528 ו-529

אורי גבע: בעקבות רעש האדמה שהתרחש באיטליה קרס מבנה של בית סטודנט בעיירה לקווילה באיטליה.

אורי גבע: ראש הממשלה ביקר שם והסכים לתת 100 אלף יורו כהשתתפות ישראל בשיקום המבנה כי נהרג שם צעיר ישראלי.

אורי גבע: ישראל כמחווה לאיטליה נותנת 100 אלף יורו.

משה גפני: אנחנו מצביעים.

משה גפני: נגד – 1

חיים אורון: למה אתה מתנגד?

אורי אריאל: כי אני רוצה להגדיל את הסכום.

אורי אריאל: זה בלתי סביר שממשלה כזאת רצינית, ראש הממשלה בא לאיטליה והוא תורם את הסכום הזה.

אורי אריאל: הייתי הולך על משהו רציני יותר.

משה גפני: הפניות אושרו.

יונתן בר סימנטוב: מדובר בהעברה של 3.5 מיליון שקלים מסעיף 18 לסעיף 06, שניהם סעיפים של משרד הפנים.

יונתן בר סימנטוב: התוספת נועדה לתת תוספת בנושאים שוטפים במטה משרד הפנים, לכבאות ולאגף לעדות לא יהודיות.

משה גפני: אלה 3.5 מיליון שקלים.

יונתן בר סימנטוב: 3.5 מיליון שקלים שעוברים מסעיף 18, שהוא סעיף של משרד הפנים, לסעיף 06.

משה גפני: מה זה סעיף 18?

יונתן בר סימנטוב: סעיף של הרשויות המקומיות.

אורי אריאל: איך אתם מורידים מהרשויות?

יונתן בר סימנטוב: עיקר המקור הוא מרזרבה לתביעות משפטיות שבסוף המקור לתביעות משפטיות נלקח מהסעיף עצמו ולא היה צריך את המקור הזה בסעיף 06.

יונתן בר סימנטוב: הסכום עבר לשלושה דברים, לנושאים שוטפים במטה משרד הפנים, לנושאים שוטפים בכבאות ולאגף לעדות לא יהודיות.

אורי אריאל: מה זה אגף לעדות לא יהודיות?

יונתן בר סימנטוב: כאשר פוצל משרד הדתות, כל הדברים של אגף לעדות לא יהודיות עבר למשרד הפנים.

אורי אריאל: כמה כסף יש שם?

יונתן בר סימנטוב: מיליון ו-400 אלף שקלים שמתחלקים למועצה הדתית הדרוזית, לשירותי דת לשומרונים ולפעולות ושירותי דת לעדות לא יהודיות.

שלי יחימוביץ': ממה נלקחו הכספים ברשויות המקומיות?

יונתן בר סימנטוב: עיקר הכסף מגיע מרזרבה לתביעות משפטיות.

יונתן בר סימנטוב: הכסף של תביעות משפטיות מתוקצב בסעיף 18 אבל מדובר בתביעות משפטיות של סעיף 06.

יונתן בר סימנטוב: משרד הפנים גם אחראי על הנושא של חופי רחצה ובסיפור של חופי הרחצה יש הרבה תביעות שמוגשות כנגד משרד הפנים.

משה גפני: זה לא כסף מהרשויות המקומיות?

יונתן בר סימנטוב: לא.

שלי יחימוביץ': למה קוראים לזה רשויות מקומיות?

שלי יחימוביץ': זה סתם שם?

יונתן בר סימנטוב: לא, הסעיף נקרא רשויות מקומיות.

יונתן בר סימנטוב: התקנה הספציפית ממנה נלקח הכסף היא רזרבה לתביעות משפטיות.

שלי יחימוביץ': בסדר.

משה גפני: אנחנו מצביעים.

משה גפני: ה צ ב ע ה

משה גפני: אני חוזר עכשיו לפניות של משרד השיכון, פניות מספר 516 ו-517.

אמנון כהן: כן, גם שאלה שלי.

משה גפני: וגם שאלה שלי.

אמנון כהן: אני הבנתי שהייתה עבודת מטה במשרד האוצר מתואמת עם משרד השיכון והסעיפים האלה באו בתתי ביצוע.

אמנון כהן: אכן לא היו ביקושים בסעיפים האלה ויש גירעונות בסעיפים האחרים.

אמנון כהן: לכן הם עשו עבודת מטה והכל מתואם עם משרד השיכון.

משה גפני: למה היה תת ביצוע?

אמנון כהן: הוא אמר שלא היו ביקושים ויש מקומות שם כן יש ביקושים.

שלי יחימוביץ': איך זה יכול להיות?

אמנון כהן: יש צפי של דבר מסוים שאתה מתקצב אותו אבל אין מספיק ביקוש.

שלי יחימוביץ': הוא אמר לך מה הסיבה?

משה גפני: הוא אומר תתי ביצוע.

שלי יחימוביץ': בסדר, אבל למה?

אמנון כהן: לא ישבתי אתו לדיון של ארבע שעות.

אמנון כהן: בעיקרון הוא מודע לזה.

שלי יחימוביץ': אתה בא ואומר לנו שזה מתואם אבל זה לא מספיק.

אמנון כהן: הוא אמר שבסעיפים האלה יש תתי ביצוע ואכן לא היו ביקושים.

אמנון כהן: הוא אמר שלא היו ביקושים.

אורי אריאל: אולי משרד השיכון לא פרסם.

אמנון כהן: זה גם לא יצא מהמשרד.

אמנון כהן: זה בתוך המשרד.

אורי אריאל: זה מתואם.

אורי אריאל: בטח שזה מתואם.

חיים אורון: יכול להיות שהשר מרוצה שמתקציב של משכנתאות לזכאים על פי הסכם מימון מורידים ממבצעים מיוחדים, מ-113 מורידים 100 מיליון.

חיים אורון: זאת אומרת, היה תקציב של 111 מיליון למבצעים מיוחדים.

חיים אורון: תראו מה המבצעים.

חיים אורון: סיוע לעדיפות לאומית, סבסוד ריבית להלוואות הניתנות בכספי הבנקים, מבצע ממשלתי למכירת דירות.

חיים אורון: בכל הסעיפים האלה יש אי ביצוע של 80 אחוזים והשר אומר שזה בסדר.

חיים אורון: כנראה שלשר יש סדרי עדיפויות לגמרי אחרים.

חיים אורון: מדובר בסעיף כזה של מבצעים מיוחדים, ואגב, הוא סעיף שאתו אפשר לעשות המון דברים.

אורי אריאל: למשל בנצרת עילית.

חיים אורון: אני מבין שהסעיף היה במקור 113 מיליון שקלים והוציאו 11 מיליון שקלים.

חיים אורון: זה כל הסיפור.

חיים אורון: כל השאר, אלה אגדות.

חיים אורון: תקציב של מבצעים מיוחדים מחזירים אותו בחזרה לממשלה.

אמנון כהן: לא לממשלה.

אמנון כהן: לא מחזירים אותו לממשלה.

אמנון כהן: זה נשאר בתוך תקציב המשרד.

חיים אורון: מה זה חשוב?

אמנון כהן: זה חשוב.

אמנון כהן: לא לוקחים אותו.

אורי אריאל: זה טוב שאתה מגן על משרד השיכון.

חיים אורון: זה בסדר שאתה מגן על השר.

אורי אריאל: יש כאן איזושהי בעיה שחבר הכנסת אורון מייחס את זה לאג'נדה אבל אני חושב שזאת סתם רשלנות.

ראובן קוגן: אני לא חושב שהייתה כאן רשלנות וגם לא אג'נדה.

ראובן קוגן: בסך הכל הסעיפים האלה הם סעיפים טכניים.

ראובן קוגן: הכללים שנקבעו הם כללים ידועים לכולם והם מפורסמים לציבור.

ראובן קוגן: הביצוע שלהם מותנה באמת בביקושים, גם לדיור וגם לדברים אחרים שקורים גם בשוק המשכנתאות וגם בשוק הדיור עצמו.

ראובן קוגן: לכן יכול להיות שיש שנים בהן הביצוע הוא יותר נמוך ויש שנים בהן הביצוע יותר גבוה.

ראובן קוגן: כמו שאמרתי קודם, בסעיף הסיוע הזה אנחנו מחויבים לעודף הביצוע כמו שאנחנו גם במקרה של תת ביצוע לוקחים את זה לצרכים אחרים.

ראובן קוגן: במקרה הזה אלה הצרכים של מימון התחייבויות קודמות בצד הפיתוח של המשרד.

משה גפני: אבל כאן לא היה ביצוע.

ראובן קוגן: היה תת ביצוע של 200 מיליון.

משה גפני: לא, לא היה ביצוע.

משה גפני: במבצעים המיוחדים לא היה ביצוע.

חיים אורון: תסתכל על סעיף 4209.13, מבצעים מיוחדים.

חיים אורון: היה ממומן 113 מיליון שקלים, ביצעו 11 מיליון שקלים.

ראובן קוגן: כן, אבל איך אפשר לבוא בטענות למשרד?

חיים אורון: סלח לי, סבסוד ריבית להלוואות הניתנות מכספי הבנקים, סיוע באזורי עדיפות לאומית, מבצע מכירה.

שלי יחימוביץ': על כל תת ביצוע אפשר לבוא בטענות למשרד.

אורי אריאל: אלא אם האוצר שם בכוונה כסף כדי שבסוף השנה יהיה לו בנק להעביר אותו לבחינות אחרות.

אורי אריאל: יכול להיות דבר כזה?

שלי יחימוביץ': או שלחילופין כל הבעיות נפתרו ופשוט לא צריך את הכסף.

ראובן קוגן: בעניין של סבסוד ריבית, אנחנו נגיע לפנייה מספר 534 שלדעתי היא הבאה בתור, תראו שגם בסעיף האשראי היה תת ביצוע די משמעותי של כחצי מיליארד שקלים לעומת מה שתוקצב.

ראובן קוגן: יכול להיות שאפשר לייחס את זה לבעיות בשוק הנדל"ן של שנת 2009, אפשר לייחס את זה לאישור תקציב שהיה קצת מאוחר השנה, אפשר לייחס את זה להרבה מאוד סיבות, אבל ברור שהדברים הם שלובים ובסוף התוצאות הן תוצאות כאלה שקשה מאוד לשחק בהן.

חיים אורון: אתה מוכן שאני אתן עוד הסבר?

משה גפני: כן, אני מסכים.

חיים אורון: ההסבר הוא שאלה סעיפי הסל של האוצר.

חיים אורון: מתקצבים אותם בעודף, יודעים שלא יבוצעו, ובסוף שנה מזיזים אותם.

שלי יחימוביץ': לזה רמז אורי אריאל.

חיים אורון: זאת מחשבה מטורפת מה שאמרתי עכשיו?

חיים אורון: על פי החיוך שלך אני רואה שלא.

ראובן קוגן: אני מוחה.

משה גפני: אנחנו מצביעים.

משה גפני: בעד – 4 נגד – 3 פניות מספר 516 ו-517 – אושרו

שלי יחימוביץ': אני נגד.

משה גפני: חברת הכנסת קירשנבאום, איך את מצביעה?

פניה קירשנבאום: אני אתכם.

חיים אורון: תראו, מעלה אדומים, 51 מיליון שקלים.

אורי אריאל: זה על השולחן.

אורי אריאל: אלה התחייבויות מלפני ארבע שנים ולך אתה ותאמר להם שאין להם ביוב אחרי שהם קנו דירה.

משה גפני: פניות מספר 532 ו-533 – משרד הפנים

חנוך ברש: תקציבן משרד הפנים.

חנוך ברש: מדובר בהעברה על סך 1.148 מיליון שקלים.

משה גפני: למה קודם הציג את הפנייה יונתן סימנטוב ועכשיו אתה מציג?

חנוך ברש: משרד הפנים עובד עם שני רפרנטים במשרד האוצר.

חנוך ברש: בנושא של מינהל תכנון ויחידת הפיקוח על הבנייה מטפל רפרנט שונה שכרגע לא נמצא כאן.

משה גפני: מה שמו?

חנוך ברש: אריאל אבלין.

חנוך ברש: הוא יחזור בעוד מספר דקות.

משה גפני: בסדר, אבל אתה יכול להסביר את הפנייה?

חנוך ברש: כן.

חנוך ברש: מדובר בפנייה להעברה של 1.148 מיליון שקלים ממשרד הפנים למשרד המשפטים, בהתאם לסיכום בין שר הפנים לשר המשפטים מלפני שנה.

חנוך ברש: פעילות של אכיפת דיני מקרקעין עוברת ממשרד הפנים למשרד המשפטים.

חנוך ברש: מדובר בהעברת סכומי כסף לצורך מימון הפעילות הזאת.

חנוך ברש: זה כסף שעד כה היה במשרד הפנים והוא עובר למשרד המשפטים.

משה גפני: אנחנו מצביעים.

משה גפני: ה צ ב ע ה פניות מספר 532 ו-533 – אושרו פה אחד פנייה מספר 534 – משרד השיכון

ראובן קוגן: כמו שהסברתי, זה המשלים של הסיוע לריבית.

ראובן קוגן: גם בתחום של אשראי, היה תת הביצוע בשנת 2009 של 542 מיליון שקלים ותת הביצוע הזה מופחת מהתקנות הפעילות.

משה גפני: אתה מבין מה אתם מביאים כאן כל הזמן?

משה גפני: זאת אומרת שבסעיפים שמבחינתנו הם קריטיים, אין ביצוע.

ראובן קוגן: ועדת הכספים אישרה את התקציב.

ראובן קוגן: הביצוע הוא הביצוע בפועל.

משה גפני: אבל יש חשד שאתם עובדים עלינו.

חיים אורון: ראובן, בוא נעשה תרגיל.

חיים אורון: ארבע שנים אחורנית, כמה הופיע בתקציב הלוואות לרכישת דירה, שזה תקציב לכל דבר וכמה בוצע?

חיים אורון: אני אומר לכם שיש כאן קניפל של האוצר כל שנה כאשר הם יודעים שכאן רבים על 10 מיליון שקלים והם יושבים בצד בשקט ובסוף שנה פתאום 542 מיליון שקלים.

חיים אורון: אגב, זה חצי מהתכנון.

חיים אורון: מישהו שם מיליארד ו-100 אבל מוציאים חצי.

שלי יחימוביץ': למה ביקשתם מאתנו לקצץ מיליארד שקלים בתקציבי המשרדים החברתיים?

שלי יחימוביץ': למה?

שלי יחימוביץ': הרי ידעתם שיש לכם את הכסף הזה.

שלי יחימוביץ': למה הכרחתם אותנו לקצץ ברווחה ובחינוך?

ראובן קוגן: אני אסביר.

ראובן קוגן: הכסף הזה הוא כסף אשראי והוא לא כסף הוצאה.

ראובן קוגן: לכן הוא לא שייך לאותם הדיונים בהם דיברו על תוספות לביטחון ולבריאות אלא הוא מדבר בכסף שהוא אשראי, זה כסף שצבעו שונה מהכסף של ההוצאה.

ראובן קוגן: לכן הדיון הוא לא דיון על האם הוא מחליף כסף אחר שקוצץ או לא קוצץ.

ראובן קוגן: כאן מדובר באשראי.

ראובן קוגן: האשראי, כמו שאמרתי, התנהג בצורה מסוימת בשנה הזאת.

ראובן קוגן: כמו שאמרתי, בגלל אישור תקציב יותר מאוחר ומסיבות אחרות.

ראובן קוגן: אלה הן תוצאות הביצוע.

ראובן קוגן: אני לא חושב שזה יהיה נכון להשאיר את הכסף הזה בתוך התקנות כך שיהיו בתת ביצוע.

משה גפני: ברור.

משה גפני: אתה יודע לומר לנו כמה תת ביצוע היה בשנת 2008 בסעיף הזה?

ראובן קוגן: אני לא יכול לומר כרגע מספר מדויק, אבל היה תת ביצוע.

משה גפני: כמה?

ראובן קוגן: אני יכול לחזור אל אדוני.

משה גפני: בערך.

חיים אורון: תבקש ארבע שנים אחורנית.

שלי יחימוביץ': זה מוזר שוועדת הכספים צריכה ללמוד על תת הביצוע של המשרדים דרך ההעברות.

שלי יחימוביץ': למה אנחנו לא מקבלים דיווח על תת ביצוע?

שלי יחימוביץ': אולי היינו רואים דברים איומים ונוראיים?

שלי יחימוביץ': אפילו עכשיו בהעברות אנחנו לא יודעים כמה סך תת הביצוע רק פה חלק ופה חטיף.

שלי יחימוביץ': אין לנו שום תמונה שלמה.

שלי יחימוביץ': אנחנו טועים באפלה ונראה לי שזה בכוונה.

ראובן קוגן: אני חושב שבאתר של משרד האוצר יש דוחות ביצוע.

שלי יחימוביץ': שיאמרו לנו מה תת הביצוע של כל משרד.

שלי יחימוביץ': אני צריכה עכשיו לנחש?

שלי יחימוביץ': זה תשבץ עם מסכים ריקים שכל פעם מתמלאים באקראי.

ראובן קוגן: אני חושב שדוחות הביצוע התקופתיים נמצאים באתר של משרד האוצר.

חיים אורון: בסוף הסיפור זה עובר לרזרבה להתייקרות אשראי.

ראובן קוגן: אחרי כן יש פנייה שהיא מושכת את זה לרזרבה כללית.

חיים אורון: זה התרגיל.

חיים אורון: זה יכול ללכת לכל משרד.

ראובן קוגן: ברוך השם למדינה יש התחייבויות.

חיים אורון: אם היינו רבים בתקציב על חצי מיליארד שקלים, היה טוב.

משה גפני: תעשו לי טובה, תצחקו עלינו במשרד ולא כאן.

משה גפני: אני מבקש ממנהל הוועדה לקבוע מפגשים עם השרים הביצועיים בתחילת 2010.

משה גפני: אני מבקש את המשרדים החברתיים בעיקר, אבל לא רק.

משה גפני: אני מתחיל לחשוב שחלק מתתי הביצוע הם בתיאום עם השרים.

משה גפני: יכול להיות שאנחנו סתם מאשרים תקציב ויש שם בורות שומן, כפי שקוראים לזה.

משה גפני: אנחנו נזמין את השרים ונבקש מהם דיווח על מה שקורה במשרד, למה ב-2009 יש תת ביצוע ומה התוכנית שלהם לשנת 2010.

משה גפני: אז נראה בתקציב 2011, אז נגייס הרבה כסף לתקציב המדינה ונמחק סעיפים בתקציב, סעיפים שאין צורך בהם, נקצץ אותם ונעביר אותם לסעיפים אחרים.

משה גפני: המשרדים הראשונים שנצטרך להזמין הם משרד הרווחה, משרד השיכון, משרד הפנים.

אמנון כהן: איזה שר יאמר שיהיה לו תת ביצוע בסוף השנה?

משה גפני: בתחילת 2010 הוא יוכל לדווח על 2009.

משה גפני: בגמר 2009.

משה גפני: אנחנו מצביעים.

משה גפני: ה צ ב ע ה נגד – 1 פנייה מספר 534 – אושרה

שלי יחימוביץ': אני נגד.

משה גפני: אני חוזר לעמוד 4.

משה גפני: משרד התעשייה, המסחר והתעסוקה.

אורי גבע: הפנייה הזאת באה לעשות הסטה של שכר בתקנות שכר אחרות, בהתאם לביצוע בפועל.

אורי גבע: בהמשך לתת ביצוע של הרשות לשכר הוגן.

משה גפני: לאן מעבירים את זה?

אורי גבע: מעבירים את זה למשרד התעשייה.

משה גפני: לשם מה?

אורי גבע: לתשלום שכר.

אמנון כהן: כתוב לרשות להגבלים עסקיים.

משה גפני: אנחנו מצביעים.

משה גפני: ה צ ב ע ה הפנייה אושרה פה אחד

מיכה פרלמן: רפרנט תחבורה באגף התקציבים.

מיכה פרלמן: הפנייה נועדה לתקצב עוד 58.5 מיליון שקלים למע"צ לעבודות אחזקה של כבישים בין-עירוניים.

משה גפני: אנחנו מצביעים.

משה גפני: ה צ ב ע ה הפנייה אושרה פה אחד פנייה מספר 536 – תשתיות

נח הקר: רפרנט משק המים, אגף התקציבים.

נח הקר: הפנייה התקציבית נועדה לבצע שינוי פנימי בתקציב משק המים לצורך ניצול יעיל של המזומנים בתקציב על פרוייקטים שכבר חויבו.

נח הקר: מדובר בהתחייבויות עבר שאנחנו בעצם מעבירים בתוך תקציב משק המים מזומנים לביצוע התחייבויות.

חיים אורון: איזה תאגיד זה כאן?

נח הקר: תאגידי מים וביוב.

נח הקר: יש תאגידי מים וביוב שקמו ברפורמה במשק המים העירונית.

משה גפני: אנחנו מצביעים.

משה גפני: ה צ ב ע ה פנייה מספר 536 – אושרה פה אחד פניות מספר 537 עד 539, 541 – מענקי שיכון

שלי יחימוביץ': לכל אזרח בישראל יש דירה, הוא לא צריך מענקים, הוא לא צריך סיוע לאשראי בנקאי והכל בסדר.

ראובן קוגן: אני מסביר לגבי המקור.

שלי יחימוביץ': אני לא מבינה מה קורה כאן.

שלי יחימוביץ': אנחנו יודעים גם על סמך השנים הקודמות בוועדת הכספים שהיה קיצוץ בלתי נסבל בתקציבי משרד השיכון, קיצוץ שיטתי וקטלני.

ראובן קוגן: היו שני מהלכים שנעשו.

ראובן קוגן: היה שינוי בכללים והייתה העברה של כסף מתקציב המדינה לבנקים, תהליך שהוא תהליך טכני.

ראובן קוגן: אלה הקיצוצים שהיו במשרד השיכון.

שלי יחימוביץ': הייתה שנה שהי בה קיצוץ של 800 מיליון שקלים.

ראובן קוגן: ב-2003 היה שימוש ביותר מענקים.

שלי יחימוביץ': לא, לא 2003.

שלי יחימוביץ': אני מדברת על 2008.

ראובן קוגן: ב-2008, רק משכנתאות.

שלי יחימוביץ': אני חושבת שאנחנו צריכים לבדוק מה קורה במשרד השיכון.

שלי יחימוביץ': זה ממש חמור.

שלי יחימוביץ': אחרי כל הקיצוצים העמוקים שהמשרד הזה עבר, ואנחנו יודעים שהוא לא מסוגל לתת מענה לזכאים, אחרי ששר הבינוי והשיכון בעצמו אמר שהאוצר רוצה כנראה לסגור את משרד הבינוי והשיכון, לפי הסטייט אוף מיינד שלו והפעולות שלו, אנחנו רואים שלמשרד הבינוי והשיכון יש המון עודפים וכולם על חשבון הזכאים וכולם על חשבון המענקים.

שלי יחימוביץ': זה לא הגיוני.

שלי יחימוביץ': משהו כאן לא מסתדר.

אמנון כהן: אפשר לבקש רביזיה על ההעברות ושהמנכ"ל יבוא ויסביר.

משה גפני: לא, אנחנו צריכים לקיים דיון על המשרד.

שלי יחימוביץ': נכון.

שלי יחימוביץ': יבואו ויסבירו לנו.

אמנון כהן: לפחות המנכ"ל.

שלי יחימוביץ': כן, לא נטריד את השר.

ראובן קוגן: לגבי המקור, שהוא 11 מיליון שקלים מסעיף 42, לא מדובר כאן בסעיף שהוא סיוע או מענקים אלא מדובר כאן באיזושהי עתודה של משרד השיכון, עתודה לעמלות.

ראובן קוגן: זה לא כסף שהיה אמור ללכת לאיזשהו ביצוע של מערך הסיוע בדיור אלא זה כסף שנצבר למשרד לאחר שהוא עשה פעולה.

שלי יחימוביץ': מענקי בינוי ושיכון.

ראובן קוגן: זה הסעיף.

משה גפני: לא, אלה עמלות ניהול הסיוע.

ראובן קוגן: עמלות ניהול תיקי שכר.

ראובן קוגן: המשרד עשה איזשהו מהלך מכרזי.

ראובן קוגן: במקום שהבנקים יחלקו את הסיוע ויעשו את הזכאות, עשה את זה לחברות משכנות.

ראובן קוגן: מהסכום שנחסך מהמכרז הזה הוא אוסף כאן את הכסף ומשתמש בו לדברים אחרים.

שלי יחימוביץ': אני לא מבינה.

שלי יחימוביץ': העברתם את העניין של האשראי לבנקים.

ראובן קוגן: זה אשראי.

ראובן קוגן: נושא של האשראי הוא מי נותן את האשראי עצמו.

ראובן קוגן: עכשיו יש נושא של זכאות.

שלי יחימוביץ': למה אתה אומר שבמקום לבנקים, המשרד עושה?

ראובן קוגן: לא, יש כמה דברים.

ראובן קוגן: לפני שאדם מקבל זכאות, הוא צריך לקבל תעודת זכאות ולעמוד בכל מיני תנאים.

ראובן קוגן: לפני כמה שנים מי שעשה את בדיקת הזכאות עבור המשרד, היו הבנקים והם גבו על כך עמלות.

ראובן קוגן: המשרד אמר שהעמלות גבוהות מדיי מכיוון, הוא יצא למכרז ומי שזכה במכרז אלה חברות משכנות, ביניהן עמידר וחברות אחרות.

ראובן קוגן: העמלה שהחברות המשכנות גבו מהמשרד נמוכה יותר מהעמלות שגבו הבנקים.

ראובן קוגן: בפער הזה של המכרז המשרד חוסך כסף ויש לו עכשיו כסף שהוא מממן אתו את הדברים האחרים.

חיים אורון: למה צריך עוד 5 מיליון שקלים למזרח ירושלים?

ראובן קוגן: מזרח ירושלים מתוקצבת בבסיס תקציב ב-32 מיליון שקלים כאשר לטענת המשרד הכסף שצריך להיות שם הוא כ-46 מיליון שקלים והשנה הוסיפו שם עוד מוקד אבטחה שנקרא כפר התימנים וזה עלה סכום נוסף.

ראובן קוגן: לכן 5 מיליון שקלים בעצם משלימים את מה שהיה בבסיס התקציב למה שצריך בפועל לאותה שנה אחרי שהמשרדים סיכמו.

חיים אורון: משטרת ישראל ששומרת עלי מקבלת גם היא עוד תקציב בשיעורים האלה?

אורי אריאל: יותר.

חיים אורון: במקרה זה, שב בשקט.

חיים אורון: תאמין לי שבמקרה זה, שב בשקט.

אורי אריאל: אל תפריע לי ליהנות.

שלי יחימוביץ': מי מקבל את הכסף?

שלי יחימוביץ': חברות שמירה ואבטחה פרטיות.

ראובן קוגן: המשרד מנהל את ההתקשרות מול המודיעין האזרחי שהוא בפועל מבצע את האבטחה.

שלי יחימוביץ': קבלני כוח אדם.

שלי יחימוביץ': למה לא להעביר את הכסף הזה למשטרה?

שלי יחימוביץ': צריך אבטחה במזרח ירושלים, אבל למה שהמשטרה לא תעשה את זה?

ראובן קוגן: הממשלה יזמה מספר פעמים העברה גם של הכסף וגם של האחריות למשרד לביטחון פנים ולמשטרת ישראל.

ראובן קוגן: המשטרה לא רצתה לקבל את האחריות הזאת בטענה שהיא לא יודעת לבצע אבטחה מהסוג הזה במזרח ירושלים.

ראובן קוגן: מדובר באבטחה שהיא יותר אבטחה אישית ולא אבטחה היקפית כפי שהמשטרה נוהגת לבצע במרחב הישראלי.

ראובן קוגן: לכן בסופו של דבר הכסף חזר ביחד עם האחריות והחלטת הממשלה מתקנת את אותה החלטת ממשלה.

שלי יחימוביץ': האם אתה טוען שמזרח ירושלים היא לא חלק מירושלים?

ראובן קוגן: לא.

ראובן קוגן: ההפך.

שלי יחימוביץ': זה מאוד מדאיג אותי.

ראובן קוגן: ההפך.

ראובן קוגן: מזרח ירושלים היא חלק מירושלים.

שלי יחימוביץ': למה נדרשות שם שיטות אבטחה אחרות משנדרשות בחלק האחר של ירושלים?

שלי יחימוביץ': למה המשטרה יודעת לאבטח את ירושלים אבל היא לא יודעת לאבטח את מזרח ירושלים?

שלי יחימוביץ': תסביר לי את זה.

שלי יחימוביץ': ברצינות.

ראובן קוגן: אנחנו כמשרד האוצר סברנו שאכן זאת הגישה הנכונה שהמשטרה תאבטח גם את האזור הזה.

ראובן קוגן: הממשלה לצערי סברה אחרת ואני מחויב למה שהממשלה החליטה.

ראובן קוגן: לכן כרגע זה שם עד שהממשלה תחליט אחרת.

חיים אורון: תראה במה אתה מסתבך.

חיים אורון: הייתה ועדה בראשה עמד אלוף אורי אור והיא קבעה שזה חרטה ברטה.

חיים אורון: הם פשוט רוצים שילוו את הילדים שלהם לחוג והמשטרה אומרת שזה לא התפקיד שלה.

ראובן קוגן: הם זה לא אנחנו.

חיים אורון: הם, אלה הם המתנחלים.

חיים אורון: למתנחלים יש מספיק כוח לסובב את כל הממשלה על האצבע.

חיים אורון: אם הולך ילד בגבעה הצרפתית למשל ויש סכנה, אין לו שוטר כזה שמלווה אותו.

חיים אורון: חוץ מזה, הם מקבלים הוראות מצוינות שלמשל צריך להרביץ מכות לפלשתינאים ומודיעין אזרחי עושה את זה הרבה יותר טוב מאשר המשטרה וזה מה שהם עושים.

חיים אורון: חד משמעית.

חיים אורון: המאבטחים מקבלים הוראות מעטרת כוהנים.

חיים אורון: כל מילה אני אומר לפרוטוקול.

חיים אורון: הם מקבלים הוראות מעטרת כוהנים.

אורי אריאל: אז מה?

אורי אריאל: אמרת ונשארת בחיים.

חיים אורון: נכון.

חיים אורון: זה בדיוק מה שעושים.

חיים אורון: לכן כל פעם שהממשלה מעיזה להחליט כן, הקואליציה הזאת שעושה את המפעלים הבלתי חוקיים בשטחים וכולי, וזה משרד השיכון.

שלי יחימוביץ': אותי מטריד שבמקום להעסיק שוטר במשטרת ישראל בתנאים של שוטר, מעסיקים עובד קבלן.

פניה קירשנבאום: למה מפעלים בלתי חוקיים?

חיים אורון: כי עושים מה שרוצים.

חיים אורון: למה במזרח ירושלים משטרה ששומרת על ראש הממשלה ושומרת על שר החוץ ושומרת על שר הביטחון לא מסוגלת לשמור שם?

חיים אורון: כי הם צריכים את ה-50 מיליון שקלים הללו, לעשות אתם מה שהם רוצים, כל מיני טריקים וכבר יש על זה דוחות רבים.

חיים אורון: סיימתי את הנאום.

חיים אורון: תעבירו את זה.

משה גפני: אנחנו מצביעים.

משה גפני: ה צ ב ע ה פניות מספר 537 עד 539, 541 – אושרו ברוב קולות

חיים אורון: גפני, אתה היית בעד?

משה גפני: כן.

משה גפני: אני חושב ששמירה זה דבר שצריך.

חיים אורון: אבל למה לא באופקים?

שלי יחימוביץ': לא.

שלי יחימוביץ': השאלה היא למה לא משטרת ישראל.

משה גפני: שיסדרו את זה.

חיים אורון: ממש.

חיים אורון: יסדרו את זה.

משה גפני: אני מכיר את העניין הזה.

משה גפני: הנושא שם הוא נושא מורכב וצריך לפתור את הבעיה, אבל אם אנחנו לא נאשר את הפנייה, לא תהיה שם שמירה.

חיים אורון: כאשר אומרים לי נושא מורכב, אני מבין.

משה גפני: לא, אני לא אחראי לעניין הזה.

משה גפני: אם לא לאשר את הפנייה הזאת, אנשים יהיו שם בסכנה.

חיים אורון: לא.

חיים אורון: תגיד להם שיותר לא נאשר את זה.

חיים אורון: בשנת התקציב הבאה, שיעבירו את זה למשטרה ונגמר העניין.

אורי אריאל: אצלנו אומרים בלי נדר.

משה גפני: פנייה מספר 540 – משרד ראש הממשלה

אורי גבע: פנייה פנימית לתקצוב תקנות השכר במשרד ראש הממשלה.

אורי גבע: אך ורק תקנות השכר בהתאם לביצוע בפועל.

משה גפני: אבל השר מרגי, יש לו משרד לבד.

משה גפני: אנחנו אישרנו לו.

אמנון כהן: במשרד ראש הממשלה.

משה גפני: יש לו מנכ"ל.

אורי גבע: גם המשרד לענייני גמלאים וגם משרד ההסברה והתפוצות במשרד ראש הממשלה.

משה גפני: זה לא משרד עצמאי?

אורי גבע: משרד עצמאי, כן.

משה גפני: אז למה זה משרד ראש הממשלה?

משה גפני: שהמשרד לשירותי דת יביא פנייה.

אמנון כהן: הוא לא יכול.

אמנון כהן: זה דרך משרד ראש הממשלה.

משה גפני: למה?

אורי גבע: אני לא יודע ממה זה נובע, אבל כרגע זה מתוקצב במסגרת סעיף 04 ומקבל את הסמכויות של משרד, בכל אופן, למרות שהתקציב הוא במסגרת משרד ראש הממשלה.

משה גפני: אנחנו מצביעים.

משה גפני: ה צ ב ע ה נגד – 1 פנייה מספר 540 – אושרה פנייה מספר 542 – משרד התעשייה, המסחר והתעסוקה

דוד שטיינמץ: מדובר כאן בשינויים פנימיים בתוך תקציב שירות התעסוקה שעיקרם הם תוספת סעיפי תפעול וסעיפי השכר של השירות לקראת סוף השנה.

משה גפני: אנחנו מצביעים.

משה גפני: ה צ ב ע ה פנייה מספר 542 – אושרה פה אחד

דניאלה גרא: רפרנטית חקלאות באגף התקציבים, משרד האוצר.

דניאלה גרא: הפנייה נועדה לבצע העברה בסך של מיליון ו-600 אלף שקלים מהמשרד לפיתוח הנגב והגליל למשרד החקלאות ופיתוח הכפר עבור פיתוח כפרי תיירות בהתאם לסיכום בין המשרדים.

משה גפני: מה זה כפרי תיירות?

דניאלה גרא: יש להם תוכנית שהם באים ועושים מתיחת פנים לכפרים בפריפריה בעיקר, מסדרים להם שילוט וכולי.

משה גפני: מה זה כפרי תיירות?

דניאלה גרא: מושבים או ישובים בכלל שמנסים לעודד בהם תיירות כפרית.

אורי אריאל: למשל כפר יובל בגליל.

משה גפני: אנחנו מצביעים.

משה גפני: ה צ ב ע ה פניות מספר 543 ו-544 – אושרו פה אחד פנייה מספר 545 – תשתיות לאומיות

נח הקר: הפנייה נועדה לבצע תיקונים של סוף שנה בתקציב הרגיל של רשות המים.

נח הקר: העברה פנימית בין תקציבי שכר.

אמנון כהן: מה עם השביתה שם?

נח הקר: השביתה היא שביתה.

משה גפני: זה חלק מההסבר שלך?

נח הקר: לא.

נח הקר: זה לא רלוונטי לפנייה.

נח הקר: בתקצובי שכר נוצר להם חוסר של 5 מיליון שקלים ואנחנו ממלאים את החסר הזה.

משה גפני: לחבר הכנסת אמנון כהן יש שאלה.

נח הקר: אני לא מטפל בנושא.

אמנון כהן: הם עדיין שובתים?

אורי אריאל: כן, הם עדיין שובתים.

משה גפני: אנחנו מצביעים.

משה גפני: ה צ ב ע ה פנייה מספר 545 – אושרה פה אחד פנייה מספר 546 – משרד הרווחה

חנן פריצקי: משרד הרווחה.

חנן פריצקי: הפנייה נועדה לבצע התאמות סופיות בתקציבי הרשאה להתחייב, התאמות בין הסעיפים ולגבי כמויות של עב"צים – עבודה בלתי צמיתה, חודשי עבודה – לבצע התאמות בין סעיפים בשכר.

משה גפני: אנחנו מצביעים.

משה גפני: ה צ ב ע ה פנייה מספר 546 – אושרה פה אחד

אילן יום טוב: ממשל זמין.

אילן יום טוב: המטרה היא להקים דלפק מקוון להגשת בקשות להיתרי בנייה.

אילן יום טוב: ממשל זמין הוא בעצם הגוף שמבצע את הפרוייקט עבור משרד הפנים.

משה גפני: אנחנו מצביעים.

משה גפני: ה צ ב ע ה פנייה מספר 547 – אושרה פה אחד

אילן יום טוב: ממשל זמין, משרד האוצר.

אילן יום טוב: זאת פנייה פנימית לתוך תקציבי האוצר לצורך תפעול מערכת בקרה לתקצוב לעמותות.

אילן יום טוב: יש מערכת שעמותות מגישות בקשות למדינה לתקצוב וצריך לתחזק את המערכת הזאת.

אילן יום טוב: זאת העברה פנימית בתוך משרד האוצר.

אמנון כהן: אחזקת המחשב.

אילן יום טוב: אחזקת התוכנה.

אילן יום טוב: תחזוקת מערכת התוכנה.

משה גפני: אנחנו מצביעים.

משה גפני: ה צ ב ע ה פנייה מספר 549 – אושרה פה אחד פניות 550 עד 554 – משרד השיכון

ראובן קוגן: מדובר בהעברת כספים בסיכום של המשרד לפיתוח הנגב והגליל עם משרד השיכון לפעולות בתוך משרד השיכון.

ראובן קוגן: סכום של מיליון וחצי שקלים בסעיף 29 לשיקום שכונות חברתי.

ראובן קוגן: כמו כן מדובר בפעילות פיתוח הן במינהל לבנייה כפרית, פיתוח תשתיות ביישובי מיעוטים וכן הלאה, כפי שמפורט בפנייה עצמה.

משה גפני: אתם מורידים מהמשרד לפיתוח הנגב והגליל ומעבירים למשרד השיכון.

משה גפני: קודם הורדנו ממשרד השיכון והעברנו.

אורי אריאל: מעבירים.

אורי אריאל: לא מורידים.

אורי אריאל: המשרד לפיתוח הנגב והגליל עשה שיתוף פעולה עם משרד השיכון.

אמנון כהן: בשיקום שכונות.

ראובן קוגן: בשיקום שכונות.

משה גפני: המשרד לפיתוח הנגב והגליל קודם עשה פרוייקט ביחד עם משרד החקלאות והעביר לו כסף.

ראובן קוגן: נכון.

משה גפני: עכשיו הוא עושה את זה עם משרד הבינוי והשיכון.

ראובן קוגן: נכון.

משה גפני: אם כן, לשם מה צריך את המשרד?

ראובן קוגן: הוא משרד מדיניות.

ראובן קוגן: הוא לא משרד ביצוע.

משה גפני: זאת אומרת שהמשרד לפיתוח הנגב והגליל איננו משרד ביצועי אלא משרד של מדיניות.

משה גפני: כך אמרת.

ראובן קוגן: זה משרד שאין לו יכולת ביצוע.

ראובן קוגן: למשל ברגעים אלה ממש מתקיימת ועדת שרים לנגב ולגליל, שם מחליטים איך משרד הנגב והגליל, בין היתר, משתתף עם משרדים אחרים.

משה גפני: אתה רוצה לומר לי שבעצם השר סילבן שלום הוא שר בלי תיק?

ראובן קוגן: חס וחלילה.

חיים אורון: השר סילבן שלום הוא שר עם סל.

חיים אורון: נותנים לו כסף כדי להרגיע אותו, אבל הוא לא מבצע אותו ועכשיו יושבים בישיבות ארוכות והוא מחלק את זה.

משה גפני: לא, זה ראובן לא אמר.

חיים אורון: אבל אני אומר.

קריאה: הוא אמר ישיבות קצרות.

חיים אורון: במקרא דנן, חבר הכנסת אורון צודק.

משה גפני: המשרד לפיתוח הנגב והגליל קובע את המדיניות.

משה גפני: זאת אומרת, הוא אומר למשל שצריך לעודד את התיירות הכפרית בנגב ואז מעבירים כסף מהמשרד שלו למשרד התיירות או למשרד החקלאות.

משה גפני: עכשיו הוא מעביר כסף על פי מדיניות למשרד השיכון.

אורי אריאל: נכון.

משה גפני: זאת אומרת, יש לו כסף שהוא לא יכול לבצע אותו ומבצעים אותו המשרדים האחרים.

משה גפני: אז הוא שר בלי תיק.

משה גפני: הוא שר עם כסף אבל בלי תיק.

חיים אורון: עם סל.

משה גפני: עם סל.

חיים אורון: לא רציתי לומר מילה אחרת.

חיים אורון: זה עובד יותר טוב.

חיים אורון: הוא בא לשר ואומר: שמע, אני מביא 5 מיליון שקלים, תביא מיליון ונעשה פרוייקט ביחד.

משה גפני: מעירים לי שיש כאן הרבה העברות.

משה גפני: אנחנו מצביעים.

משה גפני: ה צ ב ע ה פניות 550 עד 554 – אושרו פה אחד פניות מספר 555 ו-556 – משרד השיכון

ראובן קוגן: 3 מיליון שקלים העברה מתוכם מיליון שקלים לאתר הנצחה בלטרון בהתאם להחלטת ממשלה, ו-2 מיליון שקלים פיתוח הכותל בהתאם להחלטת הממשלה שעוברים למשרד ראש הממשלה.

משה גפני: אנחנו מצביעים.

משה גפני: פניות מספר 555 ו-556 – אושרו פה אחד פניות מספר 563, 560, 561, 565 ו-567 – יישובי עוטף עזה, מיגון ומקלוט, משרד החקלאות

ליאת ניקריטין: אני אתחיל להסביר.

ליאת ניקריטין: הפנייה נועדה לתגבר את תקציב פיקוד העורף ב-3 מיליון ו-250 אלף שקלים, מתוכם 2 מיליון ו-250 אלף שקלים הולכים לעוטף עזה לתכנון של מיגון שם ועוד כמיליון שקלים נוספים הולכים לתוכנית מרכיבי ביטחון, בעיקרם לביצוע סקרי מיגון, תגבור רכבי ביטחון וכולי.

משה גפני: אנחנו מצביעים.

משה גפני: ה צ ב ע ה פניות מספר 563, 560, 561, 565 ו-567 – אושרו פה אחד

חנן פריצקי: הפנייה נועדה לאפשר תוספת תקציבית לנושא טיפולי שיניים למפגרים, נופשונים למפגרים ועוד הקמה של מרכז לטיפול בנכים קשים.

משה גפני: אנחנו מצביעים.

משה גפני: ה צ ב ע ה פניות 564 ו-566 – אושרו פה אחד

אורי גבע: הפנייה נועדה לתקצוב שיפוצים נדרשים בבנייני משרד המשפטים.

אורי גבע: כיוון שאנחנו מתחילים רק עכשיו לאפשר את זה, אנחנו נותנים את זה בהרשאה להתחייב, כדי שהעבודות יתחילו ב-2010.

אורי גבע: אלה שיפוצים שכבר תוכננו מראש.

אמנון כהן: באיזה מקום?

אורי גבע: בארבעה בניינים בירושלים.

אורי גבע: אני לא זוכר בדיוק היכן, אבל גם בצאלח א דין בבניין הראשי ובעוד כמה בניינים.

אורי גבע: יש שם בניינים – ראיתי בעצמי – שהם במצב מאוד ירוד.

אורי גבע: אנחנו אישרנו הסכם כולל עם משרד המשפטים לשיפוץ.

משה גפני: כמה כסף?

אורי גבע: בסך הכל כרגע יש 20 מיליון שקלים ואנחנו נבחן את הבקשות הבאות שלהם.

אורי גבע: בהתאם לדרישה שהם יביאו, אנחנו נבחן כדי לראות מה המצב ומה הדחיפות של הנושא ואז נתעדף את זה.

אורי גבע: כאן מדובר ב-20 מיליון שקלים שנדרשים לשיפוץ דחוף.

משה גפני: אנחנו מצביעים.

משה גפני: ה צ ב ע ה

משה גפני: פניות מספר 632 ו-574

אורי גבע: בהתאם לסיכום עם סיעת הבית היהודי נעשית כאן העברה של 700 אלף שקלים למשרד המשפטים.

משה גפני: אני לא מבין מה זה.

חיים אורון: זה עבר מגג אחד לגג השני.

חיים אורון: אלה הכל גגות עם מדרונות מאוד קשים.

משה גפני: מה זה גג משרד המשפטים.

משה גפני: מה זה גג משרד החינוך וגג משרד המשפטים.

חיים אורון: ה-24 מיליארד שקלים.

משה גפני: 400 אלף שקלים מעבירים מהגגות?

חיים אורון: כן.

משה גפני: למה זה מיועד?

אורי גבע: אני מוכן לבדוק את זה.

אורי גבע: אני כרגע לא יודע בדיוק למה זה הולך.

אורי גבע: הבנתי שזה בהתאם לסיכום עם הסיעה, בהתאם לכסף שהיא יכולה להקצות.

חיים אורון: כסף קואליציוני.

חיים אורון: הביאו מסוק להעביר את זה מגג לגג.

חיים אורון: המסוק עלה 100 מיליון שקלים.

חיים אורון: לא יודעים מה זה, לא יודעים למה זה, לא יודעים איך זה.

חיים אורון: כתוב הסכם קואליציוני.

אמנון כהן: היה להם חסר כסף.

חיים אורון: מי זה הבית היהודי?

חיים אורון: אין כאן בית יהודי.

משה גפני: יש.

משה גפני: אורי אורבך.

אורי אריאל: אני הייתי מתנגד לייצג אותו אבל אני זהיר.

משה גפני: תגיד.

אורי אריאל: לא יודע.

אורי אריאל: אל תסבך אותי.

אורי אריאל: סליחה, אני לוקח את דבריי אחור.

אורי אריאל: תמחקו מהפרוטוקול את מה שאמרתי.

חיים אורון: אף אחד לא יודע מה זה.

חיים אורון: תראה מאיפה לוקחים את זה.

חיים אורון: לוקחים מה-24 מיליארד של החינוך ומעבירים 400 אלף שקלים.

משה גפני: אנחנו מצביעים.

משה גפני: ה צ ב ע ה

חיים אורון: אתה מצביע בלי שיודעים מה זה.

אמנון כהן: אני נמנע.

משה גפני: אני מגיש רביזיה.

משה גפני: אני מבקש שתסביר לי ואני אסביר לוועדה.

משה גפני: אני לא רוצה לעכב את זה, אבל אני עושה רביזיה מכיוון שאני מבקש לדעת מה זה הכסף הזה.

משה גפני: זה קצת מוזר.

משה גפני: האמת היא שלא הייתי צריך להצביע, אבל לא רציתי לעכב.

דוד שטיינמץ: מדובר כאן בתוספת תקציב של 64 מיליון שקלים לנושא הכשרה מקצועית בהתאם להסכם הקואליציוני של סיעת העבודה.

דוד שטיינמץ: בנוסף לכך האוצר מדי שנה מממן גם את הגירעון שנוצר, אם נוצר, במערכת מעונות היום ויש כאן גידול של עוד 50 מיליון שקלים לסיום הפרסום השנתי למערכת מעונות היום.

שלי יחימוביץ': מטרה מבורכת.

משה גפני: אנחנו מצביעים.

משה גפני: ה צ ב ע ה נגד – 1 פניות מספר 576 ו-577 – אושרו אנחנו עוברים לחוברת השנייה, עמוד 88.

משה גפני: פנייה מספר 578 – משרד האוצר

אורי גבע: בהמשך למה שדיברנו קודם על נושא משרד ראש הממשלה, אנחנו עושים בדיוק את אותה הפעולה במשרד האוצר.

אורי גבע: הסטת סכומים בין תקנות השכר לתשלומים שנעשים בפועל, רק של שכר.

אורי גבע: תוך כדי כך אנחנו גם עושים המרות של עבודה בלתי צמיתה לשיא כוח אדם בהתאם לאישורי הנציבות וגם מחזירים משיא כוח אדם לעבודה בלתי צמיתה עקב קליטת עובדים חדשים.

אורי גבע: לכן בסך הכל אנחנו רואים ירידה בשיא כוח אדם.

משה גפני: בקיצור, המרת 74 משרות עבודה בלתי צמיתה לשיא כוח אדם, המרת 84 משרות שיא כוח אדם לעבודה בלתי צמיתה.

אורי גבע: אלה שני גופים שונים.

משה גפני: ברשות המסים מעבירים משיא כוח אדם לעבודה בלתי צמיתה.

אורי גבע: אם אתה קולט חדשים, הם נקלטים בעבודה בלתי צמיתה, כך שפשוט משנים את זה.

אורי גבע: זה טכני לחלוטין.

משה גפני: וכמה חרדים במשרות האלה?

אורי גבע: אני מוכן לברר בתנאי שלא תהיה רביזיה.

פניה קירשנבאום: וכמה עולים?

אורי גבע: אין לי מושג.

אורי גבע: אני מוכן לברר.

משה גפני: למה אתם מורידים כסף מהלשכה של השר נהרי?

משה גפני: למה זה שייך למשרד האוצר?

אורי גבע: השם שם הוא לא נכון.

אורי גבע: השם ישונה.

אורי גבע: כרגע יושב שם סגן השר יצחק כהן.

חיים אורון: מבחינת גפני, אין הבדל.

חיים אורון: זה אותו הדבר.

משה גפני: אם יהיו לי שאלות לגבי ההחלפה בין השר נהרי לבין סגן השר יצחק כהן, גם תעשה אתי תנאים?

משה גפני: זאת אומרת, זאת לא לשכת השר נהרי אלא זאת לשכת סגן השר יצחק כהן.

משה גפני: למה לא שיניתם את זה?

אורי גבע: זה עכשיו בתהליכים לשינוי.

אורי גבע: הפנייה הועברה לפני השינוי.

אורי גבע: כרגע זה במערכת.

משה גפני: עכשיו תגיד לי מה זה הכסף שאתם מורידים מהפיקוח על ביצוע התקציב.

משה גפני: אתם לא צריכים כסף לפיקוח על ביצוע התקציב?

משה גפני: אתם עובדים על זה כמו חמורים.

אורי גבע: לפעמים נעשה שינוי בתקנות השכר שנובע לפעמים מתחלופה של עובדים ולפעמים מתקצוב שהוא קצת גבוה בדלתא קטנה.

אורי גבע: אנחנו מעבירים את זה למקום שצריך ביצוע.

משה גפני: מה זה שירותים כלכליים בארצות הברית?

אורי גבע: אנחנו מתגברים שם 4 מיליון שקלים גם בתקנות השכר בהתאם לביצוע בפועל.

אורי גבע: הכל כאן בהתאם לביצוע בפועל של תקנות השכר.

משה גפני: אני מביא את פנייה 578 להצבעה בכמה תנאים.

משה גפני: תנאי אחד הוא שאתה צריך לומר לי מתי אתם משנים את לשכת השר נהרי ללשכת סגן השר יצחק כהן ואני לא סתם אומר את זה.

משה גפני: דבר שני, אתה צריך לומר לי כמה עובדים חרדים ועולים חדשים יש בעבודה הזאת, ב-74 משרות וב-84 משרות.

משה גפני: חשוב לדעת את זה.

משה גפני: אנחנו מצביעים.

משה גפני: ה צ ב ע ה פנייה מספר 578 – אושרה פה אחד

עופר אוברלנדר: הפנייה נועדה לתקצב הרשאה של 2 מיליון שקלים כך שניתן יהיה להעביר כסף לקרן השביתה של ההסתדרות.

משה גפני: על פי מה?

עופר אוברלנדר: לפי ההסכם שנחתם ב-2007 בין הממונה על השכר לבין ההסתדרות, על סמך העיצומים שהיו בשירות המדינה בין 2003 ל-2004 ושכר ששולם לעובדים בגין התקופה הזאת.

משה גפני: אנחנו מצביעים.

משה גפני: ה צ ב ע ה פנייה מספר 579 – אושרה פה אחד פנייה מספר 582 – משרד הפנים

אריאל יוצר: רפרנט מקרקעין ותכנון, אגף התקציבים, משרד האוצר.

אריאל יוצר: הפנייה נועדה לביצוע שינויים פנימיים בתקציב מינהל התכנון.

אריאל יוצר: השינויים המוצעים נועדו לאפשר חתימה על מכרזים חדשים ולסגירת שנת התקציב.

משה גפני: אנחנו מצביעים.

משה גפני: ה צ ב ע ה פנייה מספר 582 – אושרה פה אחד

פיני מור: מדובר בפרוייקט שמשרד ההסברה והתפוצות מעונין לקיים בשיתוף עם יד ושם ופרוייקטים חינוכיים ברשויות המקומיות להעמקת התודעה בקרב מבוגרים ונוער בכל נושא השואה, כמו גם פרוייקט של הכשרה ולתת כלים.

משה גפני: זה לא זה.

משה גפני: אנחנו מדברים בפנייה מספר 583.

פניה קירשנבאום: זה כן זה.

משה גפני: זה לא משרד ההסברה.

פניה קירשנבאום: לא כתוב כאן איזה משרד.

ציון פיניאן: בניית בית ספר יד ושם.

פיני מור: לא, זה לא זה.

משה גפני: פנייה מספר 584 – משרד התחבורה

מיכה פרלמן: הפנייה נועדה בעצם להתאים את המזומן לביצוע בפועל של כל תקנות השכר בתקציב השוטף של משרד התחבורה.

מיכה פרלמן: בנוסף אנחנו גם כאן עושים את ההמרה של משרות עב"ץ למשרות שיא כוח אדם ומוסיפים עוד שתי משרות שיא כוח אדם לטובת היבוא המקביל, הרפורמה שאנחנו עושים באגף הרכב.

משה גפני: אנחנו מצביעים.

משה גפני: ה צ ב ע ה פנייה מספר 584 – אושרה פה אחד

משה גפני: קיבלנו את ההסבר ואני מסיר את הרביזיה.

משה גפני: פנייה מספר 585 – משרד הבינוי והשיכון

אריאל יוצר: הפנייה נועדה לביצוע שינויים פנימיים בתקציב הדיור הממשלתי.

אריאל יוצר: הפנייה נועדה לתקצוב סקר למיפוי נכסי הכבאות, שיפוץ משרדי הממשלה וסגירת שנת התקציב.

משה גפני: למה זה משרד השיכון?

אריאל יוצר: טעות בהדפסה.

אריאל יוצר: זה משרד האוצר.

משה גפני: אנחנו מצביעים.

משה גפני: ה צ ב ע ה פנייה מספר 585 – אושרה פה אחד פנייה מספר 587 – משרד ההסברה מה זה 35 אלף שקלים?

קריאה: צריכות להיות שתי פניות, אחת על סך 4 מיליון שקלים והשנייה על סך מיליון שקלים.

פניה קירשנבאום: צריך להעביר אליהם 35 אלף שקלים כדי שיהיה להם נייר להדפיס את ההעברות.

משה גפני: פנייה מספר 593

אריאל יוצר: הפנייה נועדה לביצוע שינויים פנימיים בתקציב מינהל מקרקעי ישראל.

אריאל יוצר: השינויים המוצעים נועדו לביצוע התאמות תקציביות ולסגירת שנת התקציב.

משה גפני: עבור מה הכסף?

אריאל יוצר: הכסף בחלקו נועד להתאים את הפעולות בפועל לתקצוב בתחילת השנה.

אריאל יוצר: אנחנו מבצעים בתחילת שנה תחזית מסוימת להכנסות שהמינהל אמור לקבל ולא תמיד אנחנו מצליחים לקלוע בדיוק.

אריאל יוצר: לכן אנחנו מבצעים התאמות לקראת סוף השנה.

משה גפני: אנחנו מצביעים.

משה גפני: ה צ ב ע ה פנייה מספר 593 – אושרה פה אחד פנייה מספר 594 – משרד הפנים

חנוך ברש: מדובר בשינויים פנימיים בתקציב הפעולות של משרד הפנים, העברות פנימיות בין אגפים שונים בתוך המשרד.

משה גפני: אתם כל הזמן לוקחים מהכבאות ומחזירים לכבאות.

משה גפני: מה אתם עושים בדיוק?

ציון פיניאן: מכבים שרפות.

אריאל יוצר: אלה התאמות לצורך סגירת שנה.

אריאל יוצר: התאמות של מאות אלפי שקלים בין יחידות שונות בתוך המשרד.

משה גפני: אנחנו מצביעים.

משה גפני: ה צ ב ע ה פנייה מספר 594 – אושרה פה אחד פנייה מספר 595 – רשויות מקומיות

יונתן בר סימנטוב: מדובר בפנייה של שינויים פנימיים בסעיף הרשויות המקומיות.

יונתן בר סימנטוב: התאמות של סוף שנה.

פניה קירשנבאום: לאן זה הולך?

פניה קירשנבאום: האוצר מעביר לרשויות?

יונתן בר סימנטוב: לא.

יונתן בר סימנטוב: אלה שינויים פנימיים בתוך הרשויות המקומיות.

משה גפני: אנחנו מצביעים.

משה גפני: ה צ ב ע ה פנייה מספר 595 – אושרה פה אחד

אלי אלפסי: תקציבן ברשות.

אלי אלפסי: הפנייה לצורך איזון של כל תקנות השכר ברשות.

משה גפני: אנחנו מצביעים.

משה גפני: ה צ ב ע ה פנייה מספר 596 – אושרה פה אחד פנייה מספר 597 – בתי המשפט

אורי גבע: הפנייה הזאת באה לתגבר את תקציב הפיתוח של הנהלת בתי המשפט למטרת בנייה של שלושה בתי משפט חדשים.

משה גפני: כבר שאלתי מיליון פעמים את השאלה הזאת.

משה גפני: למה אתם כל הזמן מביאים בתי משפט ולא מביאים בתי דין רבניים?

משה גפני: המצב שם הוא על הפנים.

משה גפני: בצפת המצב נורא, בית הדין הגדול נמצא בבניין הכנסת הישנה ופשוט אי אפשר להיכנס לשם.

אורי גבע: לא הבאנו אולי לידי הבשלה.

משה גפני: אנחנו עוברים ל-598.

משה גפני: באמת, מה הדבר הזה?

אורי גבע: אנחנו נמצאים בקשר רצוף עם הרב בן דהן בנוגע לזה.

משה גפני: מה זה מעניין אותי?

משה גפני: אני לא מבין.

משה גפני: האזרח צריך לקבל שירות.

יצחק וקנין: המצב כל כך עלוב בבתי הדין הרבניים.

משה גפני: יש מקומות שסודר, אבל יש מקומות שלא סודר.

משה גפני: כל הזמן מביאים לכאן את בתי המשפט.

משה גפני: למה לא מגיע בתי דין רבניים?

משה גפני: המצב שם בסדר?

משה גפני: בבתי המשפט המצב לא בסדר?

משה גפני: לא הבנתי.

משה גפני: אמרו לי שמעבירים את הנושא של בתי הדין הרבניים למשרד המשפטים, אמרו את זה במליאת הכנסת, כדי שיטפלו בהם באופן שווה.

משה גפני: למה לא מטפלים בהם באופן שווה?

קריאה: יש גם התחייבות שלהם.

אורי גבע: אין כאן סתירה בין הטיפול בבתי המשפט הרגילים לבית בתי הדין הרבניים.

משה גפני: לא אמרתי שיש סתירה.

משה גפני: להפך, אין סתירה.

אורי גבע: יש פרוייקט ספציפי שמתוכנן כבר חמש-שש שנים והוצאנו מכרז לבינוי.

אורי גבע: אנחנו רוצים להיכנס לזה.

אורי גבע: זה לא מונע מאתנו גם להיכנס לשיפוץ או לבנייה בבתי הדין הרבניים לשם הצורך.

יצחק וקנין: יש לכם איזה צפי או איזושהי תוכנית שתוכל לומר לנו?

אורי גבע: אני יכול לומר לוועדה.

אורי גבע: אין בעיה.

אורי גבע: אנחנו עכשיו גם הולכים לפיילוט של מיקור חוץ, לקחת עבודה וכל מיני תוכניות בבתי הדין הרבניים.

אורי גבע: הכל בשיתוף.

משה גפני: יש לי בעיה עם העניין הזה.

משה גפני: אני חושב שבמדינת ישראל על פי החוקים הקיימים, אנשים צריכים להגיע לבתי הדין הרבניים ויש ביקורת על בתי הדין הרבניים מעצם בריאתם, בגלל שיש כאלה שגם מסיתים נגדם.

משה גפני: אפשר לחשוב שהדיינים הם פחות ברמה מאשר השופטים.

משה גפני: הם לא פחות ברמה.

משה גפני: כאן יש יותר טובים, פה יש פחות טובים, וכך זה בכל מקום.

משה גפני: מה הבעיה?

משה גפני: הבעיה היא שנכנס בן אדם שהוא איננו אדם דתי, הוא נכנס לבית הדין הרבני, הוא נאלץ להיכנס מכיוון שהחוק מחייב אותו והוא מגיע למקום מוזנח ועלוב וזה נראה לי מכוון, כדי לעצבן את האנשים וכדי שהם לא ירצו את בתי הדין.

משה גפני: תביא תוכנית ואז נאשר את זה.

אלי אלפסי: מדובר במימון מחשוב לקראת סוף השנה.

אלי אלפסי: התאמות.

משה גפני: אנחנו מצביעים.

משה גפני: ה צ ב ע ה פנייה מספר 598 – אושרה פה אחד

משה גפני: שוב רשות ההגירה.

משה גפני: זה לא אותו הדבר?

אלי אלפסי: זה עבור מימון פרוייקט ביומטרי.

אלי אלפסי: זה בא לממן תעודות זהות חכמות בפרוייקט ביומטריה עם חברת HP.

משה גפני: כמה כסף בסך הכל כל התוכנית הזאת?

אלי אלפסי: כל התוכנית היא 270 מיליון שקלים עם חברת HP לגבי תעודות זהות חכמות.

משה גפני: 270 מיליון שקלים?

אלי אלפסי: כן.

משה גפני: לכמה זמן?

אלי אלפסי: לחמש שנים, להחליף תעודות זהות לכל האוכלוסייה פלוס השוטף.

משה גפני: אנחנו מצביעים.

משה גפני: ה צ ב ע ה פנייה מספר 599 – אושרה פה אחד

יונתן בר סימנטוב: הפנייה הזאת, מטרתה לאפשר הסטות פנימיות לצורך תגבור מענק הבירה בכ-30 מיליון שקלים.

משה גפני: למה זה?

יונתן בר סימנטוב: למענק הבירה.

יונתן בר סימנטוב: ירושלים לא מקבלת מענק איזון אלא מה שיש לה נקרא מענק בירה וכאן מדובר בהסטה שנותנת תוספת של 30 מיליון שקלים למענק הבירה.

משה גפני: אנחנו מצביעים.

משה גפני: ה צ ב ע ה פנייה מספר 600 – אושרה פה אחד אני מבקש רביזיה.

אריאל יוצר: הפנייה נועדה להגדיל תקציב הרשאה להתחייב של הדיור הממשלתי על מנת לאפשר חתימת חוזי שכירות חדשים.

אורי אריאל: כמה כסף?

אריאל יוצר: מדובר בהרשאה להתחייב בסך של 390.

אורי אריאל: למה זה?

אריאל יוצר: לחוזי שכירות.

אריאל יוצר: משרדי הממשלה שוכרים חלק מהמבנים שלהם.

אורי אריאל: אלה חוזים קיימים?

אריאל יוצר: החוזים קיימים, כן, עכשיו צריך לחתום עליהם.

אורי אריאל: אלה חוזים לעוד שנה.

אריאל יוצר: לפעמים יותר משנה.

אריאל יוצר: ברוב המקרים אלה חוזים לטווח יחסית ארוך של חמש שנים וחלקם גם לעשר שנים.

פניה קירשנבאום: כבר היה יותר זול לבנות.

משה גפני: אנחנו מצביעים.

משה גפני: ה צ ב ע ה פנייה מספר 602 – אושרה פה אחד

אורי גבע: הפנייה הזו נועדה לתקצוב פרוייקט קהילת רוח במדבר, שזו קהילה טיפולית לנוער בסיכון שהפעם באופן חריג מתקצב משרד הנגב והגליל את משרד הרווחה ומעביר לו סכום של מיליון וחצי שקלים למטרה זו.

פניה קירשנבאום: זה מוסד טיפולי שמטפל ומשקם גם משתמשי סמים וגם אלכוהליסטים.

פניה קירשנבאום: מוציאים אותם מהרחוב.

פניה קירשנבאום: אלה שני מוסדות ביחד, אחד שאנטי במדבר והשני רוח במדבר.

פניה קירשנבאום: הכל מתנהל בנגב.

פניה קירשנבאום: אני חושבת שזה חשוב.

משה גפני: אנחנו מצביעים.

משה גפני: ה צ ב ע ה פניות מספר 605 ו-606 – אושרו פה אחד

חנן פריצקי: משרד הרווחה.

חנן פריצקי: הפנייה נועדה לאפשר העברה של 250 אלף שקלים למשרד החינוך כתוצאה מפעילות משותפת בתחום השואה עם יד ושם מתקציב של ניצולי שואה במשרד.

פניה קירשנבאום: לוקחים כסף מניצולי השואה ומעבירים אותו.

חנן פריצקי: זה פרוייקט משותף.

חנן פריצקי: כן.

חנן פריצקי: כל הנושא הוא ניצולי שואה ואנחנו עושים פעילות משותפת עם משרד החינוך ועם יד ושם.

משה גפני: אנחנו מצביעים.

משה גפני: ה צ ב ע ה פניות מספר 611 ו-613 – אושרו פה אחד פנייה מספר 625 – חקלאות

נח הקר: רפרנט משק המים, אגף התקציבים.

נח הקר: מדובר כאן שוב בפניית ניצול מזומנים של סוף השנה בתקציב התמיכות במשק המים.

נח הקר: אלה התחייבויות קיימות ופרוייקטים בחקלאות לייעול השימוש במים.

נח הקר: מדובר בהעברת מזומנים בהתאם לקצב ביצוע הפרוייקטים.

ציון פיניאן: מה זה תמיכה במחירי המים?

נח הקר: התמיכה היא הסעיף.

נח הקר: הפרוייקטים שאתם רואים בחקלאות לייעול השימוש במים הם פרוייקטים שבמקביל לעליית מחירי המים לחקלאות שישקפו את עלותם, נחתם הסכם בין התאחדות חקלאי ישראל לבין הממשלה שמקצה כסף להשקעות לייעול השימוש במים במגזר החקלאי.

נח הקר: אלה הפרוייקטים שאתם רואים כאן.

משה גפני: אנחנו מצביעים.

משה גפני: ה צ ב ע ה פנייה מספר 625 – אושרה פה אחד

אורי גבע: הפנייה הזו נועדה להעברת כ-7 מיליון שקלים לתוכנית לחיזוק הצפון למשרד להגנת הסביבה - זה בהמשך לתוכנית שיקום הצפון - לתוכניות שכבר בוצעו בהתאם לסיכומים.

משה גפני: למה זה מיועד במשרד להגנת הסביבה?

אורי גבע: לשיקום תשתיות שונות, אבל אין לי כרגע כאן את הפירוט.

אורי גבע: זה בהתאם לתוכניות בהתאם לתוכנית שיקום הצפון אחרי מלחמת לבנון.

משה גפני: למשל מה?

אורי גבע: עיקר הטיפול הוא בפגיעות של אסבסט.

משה גפני: אתה בטוח או אתה מנחש?

אורי גבע: פינוי פסולת אסבסט.

משה גפני: זאת לא הפנייה הזאת.

משה גפני: אסבסט זה לא זה.

משה גפני: אתה תוכל לבדוק?

משה גפני: נחזור לזה אחר כך.

אורי גבע: בסדר.

משה גפני: פניות מספר 636 עד 640 כל הזמן האפיפיור.

אורי אריאל: הוא יופיע כאן עד שנת 3000.

יאיר אידר: רפרנט ביטחון פנים, אגף התקציבים.

יאיר אידר: הפנייה נועדה לתגבר את תקציב המשרד לביטחון פנים ב-14 מיליון שקלים, כאשר 5.5 מיליון שקלים מתוכם הולכים לתקצוב ביקור האפיפיור שהיה בתחילת השנה.

יאיר אידר: כרגע מעבירים את החלק שהממשלה החליטה על חלוקת התקציב, על 30 ומשהו מיליון תקציב, שזה החלק של המשרד לביטחון פנים שעכשיו זה עובר אליו.

יאיר אידר: בנוסף לכך מתוקצבת הרשות הלאומית למלחמה בסמים, בהתאם להחלטת הממשלה לצמצום השימוש באלכוהול.

יאיר אידר: יש עוד 6.4 מיליון שקלים תשלום למינהל מקרקעי ישראל עבור פרוייקט מרכז הדרכה של המשטרה.

ציון פיניאן: אומרים שהיו הכנסות מביקורו של האפיפיור.

ציון פיניאן: רציתי לדעת אם כל הביקור הזה היה כדאי מבחינה כלכלית.

משה גפני: אומר חבר הכנסת פיניאן שאומרים שהיו הכנסות מביקור האפיפיור, אבל כאן כל הזמן אנחנו רואים הוצאות.

משה גפני: מה התשובה?

משה גפני: טוב, לא חשוב.

משה גפני: אנחנו מצביעים.

משה גפני: ה צ ב ע ה פניות מספר 636 עד 640 – אושרו פה אחד

משה גפני: לפני שאתה מסביר, אני רוצה לחזור על מה שאמרתי בשבוע שעבר.

משה גפני: אני גם הגשתי שאילתה לשר.

משה גפני: ביקשתי ממך לבדוק את העניין הזה.

משה גפני: אניע קיבלתי פניות מעובדי רשות השידור על כך שהאוכל במזנון אין לו השגחת כשרות ויש שם עובדים דתיים ומסורתיים שאינם יכולים לאכול בו.

משה גפני: יש שם בעיה ואני מבין שיש בעיה לתת שם תעודת כשרות ואני לא נכנס לפרטים האלה, אבל אני רוצה לדעת האם יש תוכנית במשרד, גם של השר וגם של מנכ"ל רשות השידור, שאנשים יוכלו לאכול שם.

משה גפני: אני לא מדבר על תעודת כשרות ואני לא נכנס לכל העניין הזה.

משה גפני: צריך שיהיה שם אוכל שאדם דתי או אדם מסורתי יוכל לאכול אותו.

משה גפני: מה אתה אומר?

פיני מור: הפתרון שניתן לזה בחודש האחרון היה פתרון מסוג כזה שהועבר תקציב לזכיין לצורך תשלום למשגיחים שישגיחו במקום, למרות שתעודה אי אפשר לתת.

פיני מור: יהיו משגיחים כגוף מפקח.

פיני מור: יותר מזה, הלכנו יותר לעומק ואכן יהיו משגיחים שיישלחו מטעם המועצה הדתית.

פיני מור: זה פחות או יותר אמור להסדיר את העניין ברמת הפיקוח שאפשר לתת.

משה גפני: אני יכול לסמוך עליך שזה יבוצע?

פיני מור: אני דיברתי לפני שעה עם מנכ"ל רשות השידור, הסברתי לו את הבעייתיות ואת העיכובים שהיו עד היום, הסברתי לו מה סוג הפתרון שצריך להיות והוא אמר שהוא יוכל לבצע את זה.

משה גפני: עכשיו תסביר את הפניות.

פיני מור: מדובר בשתי פניות.

פיני מור: פנייה אחת היא פנייה על סך 4 מיליון שקלים, העברה ממשרד ההסברה והתפוצות למשרד החינוך.

פיני מור: מדובר בשני פרוייקטים כאשר האחד הוא יריד שבוע העם היהודי שיתקיים במוזיאון היהודי בבית התפוצות.

פיני מור: זה יהיה יריד שפתוח לקהל בחול המועד סוכת או פסח, עוד לא נקבע התאריך, שיספר וייתן חוויה לכלל עם ישראל שרוצה לדעת על יחסי הקהילות היהודיות בתפוצות השונות מול מדינת ישראל.

פיני מור: אנשים יוכלו לחוות את אופי חיי הקהילה בתפוצות כפי שהיו בעבר ובהווה.

פיני מור: זה פרוייקט שאנחנו רואים בו חשיבות רבה.

פיני מור: פרוייקט נוסף בסכום הזה הוא פרוייקט של תערוכה נודדת שתעבור בין בתי הספר.

פיני מור: זאת תהיה תערוכה שנגישה לבתי הספר ברשויות המקומיות וזה שוב שיתוף פעולה בין משרד ההסברה ובית התפוצות.

משה גפני: אנחנו מצביעים.

משה גפני: ה צ ב ע ה פניות מספר 644 עד 646 – אושרו פה אחד אני סומך עליך שאתה תבוא עם תשובה חיובית.

משה גפני: האמת היא שמצד הדין היה אסור לי להעביר כסף של משרד ההסברה בגלל שמשרד ההסברה עובר על החוק.

משה גפני: תאר לעצמך שהייתי מגלה כאן שבאיזשהו משרד מישהו עובר על החוק, לא הייתי מעביר לו העברה תקציבית אלא הייתי פונה למשטרה או לפרקליטות או ליועץ המשפטי לממשלה.

פיני מור: אני אכן לוקח אחריות שקיים פתרון והפתרון יהיה הרבה יותר טוב.

משה גפני: עד מתי?

פיני מור: הפתרון שקיים, נכון להיום, פתרון שיש השגחה ופיקוח.

משה גפני: עד מתי הפתרון יהיה פתרון?

משה גפני: לא פתרון סתם.

פיני מור: אני מניח שתוך שבוע ימים, אני מקווה שנוכל להסדיר את העניין הזה.

פיני מור: זה עניין שצריך להשיג את האנשים האלה.

משה גפני: מה שצריך לעשות, צריך לעשות, אבל אתה אומר שבתוך שבוע יהיה פתרון.

פיני מור: ההנחיה ניתנה מטעם השר למנכ"ל לבצע את זה.

משה גפני: אבל השר אמר לי שלא שומעים לו.

פיני מור: מהדיבור האחרון שהיה לי אתו, הוא הסכים והוא אמר שהוא מבין את העניין.

משה גפני: זה שהוא הסכים, אני יודע.

פיני מור: דיברתי עם מוטי שקלאר והוא הבין עכשיו מה שהוא לא הבין מהשר, את הבעיה הקודמת.

פיני מור: הוא הבין ממני במה הדברים אמורים והוא אמר שהוא יפעל לתקן אותם באופן חד משמעי.

משה גפני: פנייה מספר 647

אלי אלפסי: מדובר באיזון שכר וקניות ביחידת הסמך שעברה ממשרד התעשייה לרשות האוכלוסין.

משה גפני: אנחנו מצביעים.

משה גפני: ה צ ב ע ה פנייה מספר 647 – אושרה פה אחד

חנוך ברש: מדובר בהתאמות סוף שנה של שכר בתקציב המשרד.

אורי אריאל: השר הודיע שהוא מתכוון להגביר את התכנון ביהודה ושומרון.

אורי אריאל: יש לזה ביטוי כאן בתקציב או זה תקציב אחר?

חנוך ברש: אתה שואל אותי כנציג משרד הפנים?

משה גפני: לא שמעתי את השאלה.

אורי אריאל: שר הפנים הודיע שהוא מתכוון להגביר את קצב התכנון ביהודה ושומרון.

אורי אריאל: שאלתי האם ידוע לו על תקציב.

חנוך ברש: לא.

חנוך ברש: לא ידוע לי.

פניה קירשנבאום: עד מתי אנחנו יושבים?

משה גפני: אני לא יודע.

אורי אריאל: אנחנו מבקשים לקבל שעות סיום.

משה גפני: אני לא יכול לומר שעות סיום.

משה גפני: זאת סוף שנה תקציבית.

משה גפני: קיבלת תשובה לשאלה שלך?

אורי אריאל: כן.

חנוך ברש: אמרתי שלא ידוע לי.

אורי אריאל: אתה יכול לברר ולהודיע לנו, לוועדה?

משה גפני: אנחנו מצביעים.

משה גפני: ה צ ב ע ה פנייה מספר 648 – אושרה פה אחד פנייה מספר 649 – משרד הקליטה 250 אלף שקלים.

אופיר להב: מדובר בהשתתפות במשרד ראש הממשלה בעלות אחזקת אנדרטה.

אורי אריאל: איזו אנדרטה?

אופיר להב: אני חושב שזאת אנדרטה לחללי מלחמת העולם השנייה.

משה גפני: אנחנו מצביעים.

משה גפני: ה צ ב ע ה פנייה מספר 649 – אושרה פה אחד פניות מספר 652 ו-653 – רשויות מקומיות תוספת של 30 מיליון שקלים עבור סיוע מוניציפאלי בתחומי החינוך, הרווחה ולהתיישבות הצעירה ביהודה ושומרון.

יונתן בר סימנטוב: כפי שהצגת, מדובר באמת בתוספת לסיוע מוניציפאלי להתיישבות צעירה ברשויות ביהודה ושומרון.

יונתן בר סימנטוב: מדובר בתוספת של 30 מיליון שקלים עבור סיוע מוניציפאלי לרשויות ביהודה ושומרון.

משה גפני: אנחנו מצביעים.

משה גפני: ה צ ב ע ה פניות מספר 652 ו-653 – אושרו פה אחד

דוד שטיינמץ: מדובר כאן בתקצוב של 141 וחצי מיליון שקלים לקרן הסיוע לעסקים קטנים ובינוניים עבור התחייבויות עבר, ממקורות פנימיים של המשרד.

משה גפני: אנחנו מצביעים.

משה גפני: ה צ ב ע ה

משה גפני: פנייה מספר 641 – המוסד לביטוח לאומי לא נמצא הרפרנט.

משה גפני: פניות מספר 642 ו-643

אורי גבע: הפנייה באה לתקצב שלושה פרוייקטים: תחזוקת מנהרות הכותל בסכום של 900 אלף שקלים, תמיכה במרכזי הנצחה לבנימין זאב הרצל וז'בוטינסקי בהתאם לסיכום עם האוצר בסך 700 אלף שקלים, ולפרוייקט עלי נגב באמצעות המשרד לפיתוח הנגב והגליל בסך של 750 אלף שקלים.

משה גפני: אנחנו מצביעים.

משה גפני: ה צ ב ע ה פניות מספר 642 ו-643 – אושרו פה אחד

מיכה פרלמן: משרד התחבורה.

מיכה פרלמן: הפנייה נועדה להתאים את התקציב לביצוע בפועל.

משה גפני: אנחנו מצביעים.

משה גפני: ה צ ב ע ה פנייה מספר 650 – אושרה פה אחד

מיכה פרלמן: הפנייה נועדה לתקצב את הרכבת בהתאם להסכם הסובסידיה שעכשיו מתגבש ומסתיים.

מיכה פרלמן: יש הסכם סובסידיה חדש עם הרכבת שבימים אלו עומד להיחתם וזה חלק מהתקצוב של אותו הסכם.

מיכה פרלמן: עכשיו מדובר בתוספת של 100 מיליון שקלים.

משה גפני: אנחנו מצביעים.

משה גפני: ה צ ב ע ה פנייה מספר 651 – אושרה פה אחד

אורי אריאל: היושב ראש יודע שהרכבת עובדת גם בשבת?

משה גפני: לא.

מיכה פרלמן: היא לא עובדת בשבת.

משה גפני: היא לא עובדת בשבת.

משה גפני: אם יש תלונה, תאמר לי.

אורי אריאל: יש הודעה של, אני לא זוכר של מי אבל היא הודעה רשמית, משרד התחבורה שניקה את כל המסילות בשבת כדי שהרכבות ייסעו.

משה גפני: לא, רק מה שהוא בטיחותי ממש.

אורי אריאל: כן.

אורי אריאל: ביטחוני.

אורי אריאל: מה זה קשור לשבת?

אורי אריאל: אני לא שמעתי שהרב של הרכבת אישר את זה.

אורי אריאל: זה אישור של גורמים מוסמכים, וזה בסדר.

משה גפני: אני אבדוק את זה.

אורי אריאל: הם אומרים שזה ביטחוני ואז כאילו יש היתר לעשות חילול שבת.

משה גפני: היה דיון במליאת הכנסת, גם בקדנציה הקודמת וגם היום, והיו גם כמה שאילתות שלי בעניין הזה.

משה גפני: הם התחייבו שלא תהיינה עבודות בשבת להוציא דברים שהם פיקוח נפש.

אורי אריאל: אבל זה לא פיקוח נפש.

משה גפני: את מה שאתה אומר עכשיו אני אבדוק שוב.

משה גפני: צריך לבדוק את זה.

משה גפני: צריך לבדוק את מה שמעלה חבר הכנסת אריאל, האם הם שינו ממה שאמרו כל השנים.

משה גפני: פניות מספר 659 ו-661 – משרד הפנים

יונתן בר סימנטוב: הפנייה התקציבית נועדה להקצות תוספת של כמיליון שקלים במזומן ו-3 מיליון שקלים בהרשאה להתחייב עבור האגף לעדות לא יהודיות.

משה גפני: אנחנו מצביעים.

משה גפני: ה צ ב ע ה פניות מספר 659 ו-661 – אושרו פה אחד פנייה 660 – רשויות מקומיות

יונתן בר סימנטוב: הפנייה הזאת נועדה לאפשר שינויים פנימיים בתקציב משרד הפנים לצורך מימון השתתפויות במשרדים אחרים בהתאם להחלטות הממשלה השונות.

משה גפני: לא הבנתי.

משה גפני: מורידים מהרשויות המקומיות ומעבירים לרזרבה?

יונתן בר סימנטוב: לא.

יונתן בר סימנטוב: זאת בעצם פנייה פנימית במזומן אבל יש ירידה רק בהרשאה.

אורי אריאל: לאיזה פעולות?

יונתן בר סימנטוב: משרד הפנים מתקצב מתקציב הפיתוח שלו.

אורי אריאל: איזה החלטות ממשלה?

יונתן בר סימנטוב: מדובר בהחלטת ממשלה 3368 בנוגע לשבילי אופניים.

יונתן בר סימנטוב: מדובר בהחלטה 724 מה-30 באוגוסט 2009 בנוגע לכביש הגישה לאבו בסמה.

יונתן בר סימנטוב: מדובר בהחלטת ממשלה מספר 2268 בנושא השתתפות במשרד השיכון בבניית או שיפוץ בית הכנסת החורבה.

יונתן בר סימנטוב: סלילת כביש גישה לבית העלמין תל רגב לפי החלטת ממשלה מספר 2380.

משה גפני: אנחנו מצביעים.

משה גפני: ה צ ב ע ה פנייה מספר 660 – אושרה פה אחד

חנוך ברש: מדובר בהתאמות של תתי ביצוע בתוך המשרד, העברות בין סעיפים בתוך המשרד.

חנוך ברש: לדוגמה, תגבור נושא המחשוב, תגבור התפעול השוטף של המשרד ממקורות שלא מומשו, שתקציבם לא מומש.

משה גפני: אנחנו מצביעים.

משה גפני: ה צ ב ע ה פנייה מספר 662 – אושרה פה אחד

אורי אריאל: רגע, להבין עוד משהו.

אורי אריאל: אתם מורידים ממינהל אוכלוסין?

חנוך ברש: יש כאן סכום של 3 מיליון מהוצאות עמלה, מלשכות מינהל האוכלוסין איזשהו תת ביצוע ויש במימון מפלגות תת ביצוע.

חנוך ברש: אלה סכומים שמן הסתם ינוצלו בשנה הבאה.

משה גפני: פניות מספר 674 ו-675

ליאת ניקריטין: הפנייה נועדה להוסיף לתקציב תיאום הפעולות בשטחים מיליון ו-570 אלף שקלים.

ליאת ניקריטין: זה בהתאם לסיכום בין המשרדים.

אורי אריאל: למה מיועד הכסף?

ליאת ניקריטין: בעיקר כל מיני תקנות שתקצבו אותם בחסר בתחילת השנה.

ליאת ניקריטין: יש כאן תשלום למינהל הרכב בגין אחזקה וכולי.

אורי אריאל: התנהלות משרד הביטחון היא בלתי סבירה.

אורי אריאל: חסר כאן כסף, אבל בינתיים מגייסים ארבעים פקחים.

אורי אריאל: אני מבקש לא להצביע על זה, או לחילופין, אם אתה מתעקש להצביע, אני מבקש רביזיה.

משה גפני: לא הבנתי.

משה גפני: מה זה פקחים?

אורי אריאל: משרד הביטחון הודיע שהוא מגייס עוד ארבעים פקחים.

משה גפני: הפנייה הזאת היא עם הפקחים?

ליאת ניקריטין: זה לא קשור לפקחים.

ליאת ניקריטין: זה משהו שסוכם עליו עוד לפני כן.

אורי אריאל: אני מבקש לא להצביע.

אורי אריאל: אם אתה רוצה, תצביע ואני אגיש רביזיה.

משה גפני: אנחנו מצביעים.

משה גפני: ה צ ב ע ה

אורי אריאל: רביזיה.

משה גפני: חבר הכנסת אריאל מבקש רביזיה.

משה גפני: צריך לעשות סדר בנושא של משרד הביטחון.

משה גפני: יש דברים שלא צריך לעכב ויש דברים שצריך לאשר בלי רביזיה.

משה גפני: יש פנייה שאנחנו נעכב אותה.

אורי אריאל: אני מסכים.

משה גפני: בסדר.

משה גפני: אני מבקש ממך אחרי כן להוריד את הרביזיה.

אורי אריאל: אני אבדוק את זה.

משה גפני: בסדר, אני הבנתי מה אתה רוצה ואני מסכים.

משה גפני: דמי הבראה לניצולי שואה והמרת משרות עבודה בלתי צמיתה לשיא כוח אדם.

משה גפני: כמה חרדים יש?

משה גפני: אתם יודעים את השאלה ואני רוצה תשובה בעוד עשר שנים.

משה גפני: טיפול ושיקום רפואי לנכי רדיפות הנאצים, תגמולים וכולי.

משה גפני: לא נמצא הרפרנט.

אורי גבע: המרת עב"ץ לשיא כוח אדם, את זה אתם מכירים.

משה גפני: כן, אבל אנחנו מדברים כאן על 121 מיליון לטיפול ושיקום רפואי של נכי רדיפות הנאצים.

אורי גבע: הפנייה נועדה לתשלום דמי הבראה לניצולי שואה והמרת משרות עב"ץ לשיא כוח אדם, שאת זה אתם מכירים, להחזיר את המבנה למבנה הארגוני של המשרד כדי שעובדים יוכלו לקבל את הקביעות.

משה גפני: אנחנו מצביעים.

משה גפני: ה צ ב ע ה פנייה מספר 676 – אושרה פה אחד יש תשובה לגבי בתי המשפט ובתי הדין הרבניים?

אורי גבע: יש תשובה חלקית אבל יש תשובה לגבי התקצוב של פרוייקט שיפוץ בתי הדין הרבניים.

אורי גבע: אין לי את הפרוייקט עכשיו לפרטיו אבל הסכום שנשאר הוא 25 מיליון שקלים ואם תרצו פירוט של הפרוייקט, כמובן נשמח להמציא לכם אותו.

1068: זה על השיפוץ או על המחשוב?

אורי גבע: לא, זה לא מחשוב.

1068: אתה בטוח שאתה לא מערבב?

אורי גבע: אני יודע שזה שיפוץ.

1068: ממתי זה מתחיל?

אורי גבע: אין לי את הנתונים על זה.

אורי גבע: יש לי רק את הסכום.

1068: היה סיכום על 25 מיליון כל שנה כדי להביא את המחשוב של בתי הדין לרמה של בתי המשפט.

1068: אמרו שבעוד שנה-שנתיים זה יסתיים.

1068: אתה מדבר עכשיו על סכום שונה.

אורי גבע: אין לי את פרטי התכנית.

אורי גבע: אני יודע שיש 25 מיליון שקלים.

אורי גבע: אני מוכן כמובן לבדוק את זה.

1068: אם זה למחשוב, אתה מוכר לנו סחורה ישנה.

משה גפני: אנחנו נאשר את הפנייה הזאת.

משה גפני: אני חוזר אחורנית לפנייה של שיפוץ בתי המשפט.

משה גפני: ה צ ב ע ה פנייה 597 – אושרה אני נמנע ואני מבקש רביזיה.

משה גפני: אני רוצה את התוכנית של בתי הדין הרבניים ואם אכן יתברר שניסן סלומינסקי צודק וזה הולך על מחשוב ולא על שיפוץ, אני אחזיר את זה לדיון בוועדה.

משה גפני: אני מבקש לקבל את התוכנית.

משה גפני: הגנת הסביבה, מי צריך לתת תשובה?

משה גפני: אנחנו מדברים על שיקום הצפון.

משה גפני: הייתם צריכים לחזור עם תשובה.

קריאה: עדיין אין תשובה.

קריאה: אני אחזור אליך.

משה גפני: פניות מספר 617 עד 624

ראובן קוגן: יש כאן העברה של שני משרדים.

ראובן קוגן: יש פניית סוף שנה של משרד התרבות, בסעיף 19, הרזרבה הכללית.

ראובן קוגן: הפניות אוחדו מסיבות טכניות והן לא קשורות מהותית.

ראובן קוגן: פעם אחת זאת פניית סוף שנה של סעיף 19, מדע תרבות וספורט.

ראובן קוגן: הכסף שמדובר פה הוא 30 מיליון שקלים לפי הסכם להקמת משכן למוזיאון ישראל.

ראובן קוגן: הסכם בין המשרדים משנת 2003.

ראובן קוגן: מוזיאון ישראל ורשות העתיקות, 8 מיליון שקלים לפעולות.

ראובן קוגן: יש כאן העברה של 3.900 מיליון.

ראובן קוגן: בסך הכל 10 מיליון שקלים לסעיף 70 בהתאם לסיכומים למינהל הבנייה הכפרית להקמת תשתיות ומוסדות ציבור.

משה גפני: אנחנו מצביעים.

משה גפני: ה צ ב ע ה

משה גפני: הפנייה הזאת היא של הביטחון?

יאיר פינס: כן, תוספת של 500 מיליון שקלים, תקציב הביטחון.

יאיר פינס: יש את הרביזיה של ה-3 מיליארד.

משה גפני: אני ממשיך בחוברת החדשה שהגיעה לא מזמן.

יאיר פינס: הפנייה נועדה לתקצב תוספת של 500 מיליון שקלים לתקציב הביטחון.

יאיר פינס: דברי הסבר מפורטים יימסרו בוועדה המשותפת של ועדת הכספים וועדת החוץ והביטחון.

אורי אריאל: האם משרד הביטחון ומשרד האוצר נערכו בעקבות צווי הקפאה לתשלום הפיצויים שנאמדים - שמעתי גם ממשרד האוצר – במאות מיליוני שקלים ויש כאלה שעומדים מעל מיליארד שקלים?

אורי אריאל: האם יש היערכות?

אורי אריאל: האם הוקמה הוועדה לפיצויים?

אורי אריאל: האם האוצר משריין לזה תקציב?

יאיר פינס: אין לי תשובה.

יאיר פינס: אני לא יודע.

ליאת ניקריטין: קודם כל, עדיין משרד האוצר עסוק בגיבוש הערכות וקשה לגבש אותן.

ליאת ניקריטין: כאשר יידרש לזה תקציב, משרד האוצר ידאג לתקציב שצריך לכך.

אורי אריאל: היושב ראש, התשובה של יאיר הייתה שהוא לא יודע אבל ליאת אמרה שעדיין לא נערכו אבל ייערכו כאשר תהיינה וכולי.

אורי אריאל: המציאות היא שגברת מהר אדר אמרה שהיא רוצה שלום, היא שילמה 900 אלף שקלים ואין מי שיחזיר לה את זה.

אורי אריאל: יש מאות תביעות כאלה של אנשים פרטים ששמו את כספם והמדינה אמרה זהו, אין לכם.

אורי אריאל: מה זאת אומרת לא נערכתם?

אורי אריאל: נערכו להקפאה ולא נערכו לפיצוי?

אורי אריאל: אני רוצה לבקש לא להצביע.

משה גפני: לא, אנחנו מצביעים.

אורי אריאל: אם תצביע, אני מבקש רביזיה.

משה גפני: אנחנו מצביעים.

משה גפני: ה צ ב ע ה פניות מספר 666 עד 672 – אושרו

אורי אריאל: רביזיה.

משה גפני: אני מצטרף אליך.

אורי אריאל: אבל אני מודיע, כדי לא ליצור בעיה ביטחונית מדרגה ראשונה במעלתה שאני מוריד את הרביזיה שלי על ה-3 מיליארד שקלים שהייתה לפני שבועיים.

משה גפני: לא, אז אנחנו מצביעים על הרביזיה.

ציון פיניאן: יש גם רביזיה של חבר הכנסת אלקין.

אורי אריאל: חבר הכנסת אלקין הודיע לי שהוא מוכן להוריד.

משה גפני: נשאיר את זה למחר.

משה גפני: מחר, או שנסיר או שנצביע.

משה גפני: חבר הכנסת פיניאן, תחליף אותי למספר דקות.

ציון פיניאן: פנייה מספר 673 - תחבורה

מיכה פרלמן: הפנייה נועדה לעשות את ההתאמות הנדרשות בתוך תקציב התמיכות בתחבורה בהתאם לביצוע בפועל.

אורי אריאל: שאלה.

אורי אריאל: נמסר לי שאין תחבורה ציבורית ביישוב בבקעת הירדן.

אורי אריאל: אתה יכול לבדוק את זה?

מיכה פרלמן: אני יכול לבדוק.

אורי אריאל: אני אודה לך מאוד אם תודיע לי שזה מסודר ממחר, כי כרגע אין.

אורי אריאל: זה אולי הישוב היחיד בארץ שאין לו תחבורה ציבורית.

מיכה פרלמן: באיזה חלק של הבקעה?

אורי אריאל: בחלק הצפוני.

אורי אריאל: בכביש 3.

מיכה פרלמן: אני אבדוק.

ציון פיניאן: אנחנו מצביעים.

ציון פיניאן: ה צ ב ע ה פנייה מספר 673 – אושרה פה אחד פנייה מספר 677 – משרד הקליטה

אופיר להב: מדובר בהשתתפויות של המשרד בעיקר במשרד ראש הממשלה בתכנית שנקראת מחשב לכל ילד, 250 אלף שקלים.

אופיר להב: בנוסף יש השתתפות במשרד ראש הממשלה ב-330 אלף שקלים בגין טקס אסירי ציון שהיה באוקטובר.

ציון פיניאן: אנחנו מצביעים.

ציון פיניאן: ה צ ב ע ה פנייה מספר 677 – אושרה פה אחד פנייה מספר 678 – תחבורה

מיכה פרלמן: הפנייה נועדה לתקצב הרשאות עבור פרוייקטים עליהם סוכם בין משרד התחבורה ומשרד האוצר.

אורי אריאל: אפשר לבקש לבדוק?

אורי אריאל: הייתה היום כתבה על התחבורה הציבורית בבאר שבע.

אורי אריאל: אנחנו לא חיים מהרדיו ולכן אני שואל אותך אם תוכל לבדוק את זה.

אורי אריאל: דובר על אוטובוסים שיוצאים לפני צאת השבת.

מיכה פרלמן: אבדוק.

ציון פיניאן: אנחנו מצביעים.

ציון פיניאן: ה צ ב ע ה פנייה מספר 678 – אושרה פה אחד

אורי גבע: הפנייה הזו נועדה להסטת עודפים מחויבים משנת התקציב 2008 לשנת תקציב 2009 שנועדו לתקצוב אבטחת שרי הממשלה.

אורי אריאל: לפי זיכרוני הייתה החלטת ממשלה שלא מאבטחים חוץ משבעה.

אורי אריאל: איזה שרים מאבטחים?

אורי גבע: יש אבטחה שוטפת של כל שרי הממשלה.

אורי גבע: הסכום שאנחנו מעבירים הוא למעשה בגין התחייבויות שהן משנת 2008 שכבר בוצעו לכ-12 שרי ממשלה.

אורי גבע: אני לא זוכר את הרשימה המלאה.

אורי אריאל: אם היושב ראש רוצה לאשר, אני לא אפריע לו.

ציון פיניאן: אנחנו מצביעים.

ציון פיניאן: פניות מספר 679 ו-680

ציון פיניאן: לא נמצא הרפרנט של החינוך.

ציון פיניאן: פנייה מספר 698 – משרד הקליטה

אופיר להב: מדובר בחילופי תקציב עם הסוכנות היהודית בסך 53.5 מיליון שקלים, חלק מהסכם שנחתם על ידי האוצר, משרד הקליטה והסוכנות היהודית.

אופיר להב: מדובר על הסכם חילופי תקציב.

אופיר להב: זה גם אתרי קליטה, גם מקבצי דיור, גם השתתפות של הסוכנות היהודית בנושא של מינהל הסטודנטים.

אופיר להב: זה משהו טכני שמעבירים את זה מאתנו אליהם ומאתם אלינו.

ציון פיניאן: אנחנו מצביעים.

ציון פיניאן: ה צ ב ע ה פנייה מספר 698 – אושר פה אחד

אורי גבע: הפנייה הזו נועדה לתקצוב הרשאה להתחייב בפרוייקט פיתוח שער המוגרבים, הן לפעילות הצפויה ב-2010, סכומים שיבצעו ב-2010 אבל לא יכולים להתחייב עליהם כרגע במסגרת התיקונים.

אורי אריאל: למה זה שייך למשרד ראש הממשלה?

אורי גבע: פיתוח שער המוגרבים, זה נמצא בתוך סעיף תקציבי 04, משרד ראש הממשלה.

אורי גבע: את הסיבה לכך, אני לא יודע.

ציון פיניאן: אנחנו מצביעים.

ציון פיניאן: ה צ ב ע ה פנייה מספר 658 – אושרה

ציון פיניאן: הרפרנט לא נמצא.

אורי גבע: אנחנו מבצעים העברה של תקן אחד של סגן חשב ממשרד הפנים למשרד האוצר לחשב הכללי בהתאם לריכוז כל סגני החשבים ביחידת החשב הכללי.

אורי גבע: עשינו את זה כבר לכמה משרדים בשבוע שעבר.

ציון פיניאן: אנחנו מצביעים.

ציון פיניאן: ה צ ב ע ה פניות מספר 580 ו-581 – אושרו פה אחד

ציון פיניאן: נחכה לשובו של היושב ראש הקבוע של הוועדה.

אורי גבע: הפנייה נועדה לתקצוב תשלומים לכוחות שלום ולאו"מ בהתאם למחויבויות שלנו כלפי הארגונים.

אורי גבע: בתוך הפנייה הזו נעשות שתי הסטות פנימיות לתקציב משרד ראש הממשלה.

אורי גבע: הראשונה בהן, תקצוב 10 מיליון שקלים בפרוייקט מסע.

אורי גבע: בהתאם למספר המבקרים שמשתתפים בפרוייקט, גם בשנה קודמת וגם בשנה הזו.

אורי אריאל: מה זה אלמוג?

אורי גבע: אלמוג זה המבנה של בית ראש הממשלה.

אורי גבע: בגדול הפרוייקט הזה כרגע בסוג של עצירה אבל את ההתחייבויות הקודמות עלינו לשלם ולכן אנחנו מתקצבים שם את הסכום הזה.

ציון פיניאן: אנחנו מצביעים.

ציון פיניאן: ה צ ב ע ה פניות מספר 654 עד 657 – אושרו

עופר אוברלנדר: הפניות נועדו להעביר סכום של מיליארד ו-200 מיליון שקלים לקרנות הפנסיה הוותיקות שבהסדר.

ציון פיניאן: אנחנו מצביעים.

ציון פיניאן: ה צ ב ע ה

ציון פיניאן: פניות 731 ו-732 - תחבורה

מיכה פרלמן: פנייה שנועדה להתאים את מסגרת התקציב לביצוע בפועל בתקציב התמיכות של התחבורה.

ציון פיניאן: אנחנו מצביעים.

ציון פיניאן: ה צ ב ע ה פניות מספר 731 ו-732 – אושרו

אורי אריאל: אני מפנה את תשומת לב היושב ראש שבפנייה מספר 733 יש את חברת המתנ"סים.

ציון פיניאן: כן, אני יודע.

ציון פיניאן: זה יאושר אבל כאשר ישוב היושב ראש הקבוע.

מיכה פרלמן: הפנייה נועדה להתאים את מסגרת התקציב לביצוע בפועל, גם במע"צ וגם בפיתוח של הרכבת.

ציון פיניאן: אנחנו מצביעים.

ציון פיניאן: ה צ ב ע ה

אורי אריאל: פנייה מספר 742 נוגעת למפוני גוש קטיף.

ציון פיניאן: זה קשור בחינוך.

ציון פיניאן: נדון בפנייה כאשר יחזור היושב ראש הקבוע.

יצחק וקנין: זה לא יעבור היום.

יצחק וקנין: יש דברים יותר חשובים שהם תוקעים אותם.

ציון פיניאן: יש לי גם את המתנ"סים שם.

יצחק וקנין: אני אתך בלב ובנפש בעניין, אבל מה זה שייך?

אורי אריאל: שייך מאוד.

ציון פיניאן: פניות מספר 745 ו-746 – אסבסטים הרפרנט איננו.

משה גפני: פניות מספר 747 ו-748 – מדע, תרבות וספורט

ראובן קוגן: 5 מיליון שקלים לפרוייקטים ועוד מיליון שקלים לתיאטרון הבימה, שיפוי בגין שהייה מחוץ לבניין התיאטרון.

אורי אריאל: משפצים אותו.

אורי אריאל: הם שוכרים מקום והם מבקשים סיוע.

ראובן קוגן: זה קצת יותר מסובך מזה.

משה גפני: אנחנו מצביעים.

משה גפני: ה צ ב ע ה פניות מספר 747 ו-748 – אושרו פה אחד פנייה מספר 749 – קליטה

אופיר להב: מדובר בתקנת השתתפות של 120 אלף שקלים.

אופיר להב: יש עוד עודפים מ-2008 שמגיעים עכשיו.

אופיר להב: אנחנו משתתפים עם משרד החינוך.

משה גפני: אנחנו מצביעים.

משה גפני: ה צ ב ע ה פנייה מספר 749 – אושרה פה אחד

אורי אריאל: אם הם כל כך מבקשים, אם הם כל כך רוצים, אבל אין כאן אף אחד מהביטחון.

משה גפני: אני הרי אמרתי שאני לא מביא את זה.

ציון פיניאן: כאשר הייתה רביזיה, הייתה נציגות.

משה גפני: נכון.

משה גפני: שמישהו יתקשר אל חבר הכנסת אורון כדי לשאול אותו.

משה גפני: חבר הכנסת אורון מסכים.

משה גפני: הוא הוריד את הרביזיה.

משה גפני: חבר הכנסת אריאל, אתה הורדת את הרביזיה.

אורי אריאל: אני חוזר על הודעתי.

אורי אריאל: אני הורדתי את הרביזיה.

משה גפני: את החצי מיליארד אתה משאיר.

משה גפני: גם אני משאיר.

אורי אריאל: את ה-3 מיליארד, אני הורדתי את הרביזיה ואני מודיע בשמו של חבר הכנסת אלקין שביקש להודיע שהוא מוריד את הרביזיה שלו על ה-3 מיליארד שקלים.

משה גפני: אז מה נשאר?

משה גפני: נשאר רק אורי אורבך.

משה גפני: חבר הכנסת אורון אמר לי עכשיו בטלפון שהוא מסכים.

משה גפני: אנחנו מצביעים על הרביזיה לגבי ה-3 מיליארד.

קריאה: זה מתחיל במספר 163.

משה גפני: אנחנו מצביעים על הרביזיה.

משה גפני: בעד – 3

משה גפני: נשארת הרביזיה על חצי מיליארד שקלים לביטחון, רביזיה של חבר הכנסת אורי אריאל ושלי.

משה גפני: אנחנו עוברים לבקשות של החינוך.

יצחק וקנין: אין רפרנט חינוך.

משה גפני: כמה פניות יש של החינוך?

טמיר כהן: יש רק השכלה גבוהה.

יצחק וקנין: יש כחמש פניות.

משה גפני: עמוד 161, פנייה מספר 641.

דב בארי: רפרנט רווחה וביטוח לאומי.

דב בארי: אני הייתי בדיון אחר בוועדת העבודה והרווחה.

דב בארי: הפנייה היא פניית סגירת שנה בתקציב המוסד לביטוח לאומי.

דב בארי: השינויים הם בסכום אפס, פשוט לאזן בין תקנות שהיו בתת תקצוב לבין תקנות שהיו בעודף תקצוב, כדי לאזן בין הדרישה של ביטוח לאומי לתקצוב בפועל.

משה גפני: הכל הולך לרזרבה.

דב בארי: לא.

דב בארי: חלק חוזר.

משה גפני: לא, הולך לרזרבה.

דב בארי: לא.

דב בארי: מהרזרבה יצא – דרך אגב, זה הסכום, בדיוק שווה הסכום ששווה למה שעבר למשרד התעשייה אבל זה תקציב עודף וזה לא קשור.

דב בארי: כאן יש שינויים.

דב בארי: מעבר לכך יש כאן שינויים פנימיים בתוך תקציב המוסד לביטוח לאומי.

משה גפני: אבל בתקציב המוסד לביטוח לאומי יש רק הפחתות.

דב בארי: לא.

דב בארי: יש תוספות.

משה גפני: איפה?

משה גפני: תראה לי איפה.

משה גפני: אנחנו מדברים על פנייה מספר 641?

דב בארי: השינויים הם שינויים פנימיים שנעשים בתוך ביטוח לאומי.

משה גפני: אבל רק הפחתות.

דב בארי: אני אסביר.

דב בארי: כל מה שמתוקצב בסעיף 27 בתקציב המוסד לביטוח לאומי, הוא משולם מתוקף חוק.

דב בארי: זאת אומרת, כל חודש יש ביצוע בתקציב המוסד לביטוח לאומי, בא חשב המוסד לביטוח לאומי, פונה אל החשב הכללי במשרד האוצר ואומר שבחודש הזה והזה ביצענו תשלומים כאלה וכאלו, תעבירו לנו את הכסף.

דב בארי: יכולה הוועדה לבדוק, אם היא מעונינת בכך, מול אנשי המוסד לביטוח לאומי ויכולים לבדוק האם חסר להם תקציב שם השנה כן או לא, והתשובה היא לא.

דב בארי: כל שקל שהם דרשו ממשרד האוצר בתוקף חוק, בא משרד האוצר ותקצב.

דב בארי: על כן בסוף שנה נעשה איזשהו איזון תקציבי כדי לראות היכן שיש עודף והיכן שיש חוסר ועל סמך זאת עשו את השינוי הפנימי הזה בתקציב.

דב בארי: מאוד חשוב לי להדגיש כל פעם שיש העברה בתוך ביטוח לאומי, שאין כאן פגיעה בקצבאות.

משה גפני: בסדר, אבל יש רק הפחתה מהביטוח הלאומי.

דב בארי: אין כאן הפחתה בתשלומים לזכאים, אין כאן הפחתה בדרישה של ביטוח לאומי, אין כאן פגיעה בתקציבי המוסד לביטוח לאומי.

דב בארי: כל שקל שהם ביקשו, מאוזן וזה פשוט עודף תקציב.

אורי אריאל: מה שנשאר עובר לרזרבה הכללית.

דב בארי: זה פשוט כסף שהוא עודף תקציבי.

דב בארי: פשוט תקציב לא נכון.

דב בארי: אני תקצבתי לא נכון בהתחלת השנה ולכן אני צריך לבצע את השינויים האלה בסוף השנה.

משה גפני: כן, אבל זאת רק הפחתה.

משה גפני: בסדר.

משה גפני: אנחנו מצביעים.

משה גפני: ה צ ב ע ה פנייה מספר 641 – אושרה פה אחד

קריאה: מדובר בפנייה שנועדה לבצע שינויים מאוזנים בתקציב ההשכלה הגבוהה.

קריאה: השינוי המרכזי שמדובר עליו הוא הגדלת תקציב מינהל מל"ג-ות"ת על פי סיכום עם יושב ראש ות"ת הנכנס עמנואל טרכטנברג ודחיית פרוייקטים של פיתוח פיזי שהיו אמורים להתבצע השנה אבל בגלל עיכובים לא יכולים להתבצע.

קריאה: הפרוייקטים האלו נדחים לשנה הבאה.

משה גפני: אנחנו מצביעים.

משה גפני: ה צ ב ע ה נגד – 1 פנייה מספר 681 – אושרה אנחנו עוברים להודעות.

טובי חקימיאן: זו הפנייה תקציבית שנועדה להשלים את התקציב של המקדמות למפלגות, לבחירות, ושל התקציב לבחירות לכנסת ה-18 שהתקיימו.

משה גפני: אנחנו מצביעים.

משה גפני: בקשה מספר 14/103 – אושרה פה אחד

אליאן רבינוביץ: 500 אלף שקלים.

אליאן רבינוביץ: בסוף שנת2008 פרסמנו מכרזים בגינם נרשמה התחייבות.

אליאן רבינוביץ: במהלך 2009 נבחרו זוכים ועכשיו אנחנו צריכים את הכסף לממש את ההתקשרויות.

משה גפני: אנחנו מצביעים.

משה גפני: ה צ ב ע ה

משה גפני: בקשה מספר 83/144

אורי אריאל: זה סכום שולי.

אורי אריאל: אפשר לדלג עליו.

קריאה: אין רפרנט.

משה גפני: יש רפרנטים לבקשות?

יאיר פינס: יש הודעה על העברה של 272 מיליון שקלים.

יאיר פינס: סעיף 04.

ציון פיניאן: עמוד 9 בהודעות.

משה גפני: 04/202.

משה גפני: מה זה?

יאיר פינס: זה 272 מיליון שקלים מתקציב מינהלת סל"ע, מתקציב 2008 שמעבירים אותו לשנת 2009 כדי שנוכל לעשות בו שימוש ב-2010.

משה גפני: אנחנו מצביעים.

משה גפני: ה צ ב ע ה בקשה מספר 04/202 – אושרה פה אחד

אופיר להב: יש עוד בקשה אחת שהיא פותרת את כל הפלונטר שהיה ולא דנו בה.

אופיר להב: פנייה מספר 634.

משה גפני: זאת העברה רגילה או שזאת הודעה?

אופיר להב: העברה.

משה גפני: יש עליה רביזיה.

אופיר להב: לא, זה משהו אחר שלא דנתם בו.

אופיר להב: זה הגיע בפקס.

אופיר להב: אמרו לי שהם שלחו את זה בפקס.

משה גפני: על ההודעות יש רפרנטים?

משה גפני: משרד התקשורת, יש לך עוד משהו?

אליאן רבינוביץ: לא.

אופיר להב: הבקשה הזאת היא הרשימה הצבעונית שהשרה הביאה בפעם שעברה.

אופיר להב: אלה העברות פנימיות שעד היום לא נתנו לנו להעביר.

אופיר להב: זה הקטע שבו הם תופסים לנו את היד .

אורי אריאל: חייבים לאשר את זה.

אופיר להב: בקשה מספר 502 שהוגשה עליה רביזיה, זה הקטע בו הם אומרים שהם לוקחים את ה-80 מיליון שקלים.

אופיר להב: אם זה לא עובר, היום כל הדיון שהיה אמור להיות, לפי מה שהבנתי, על הרביזיה, יהיה עקר.

אופיר להב: זה הקטע שאני צריך.

אופיר להב: יש כאן את כל ההעברות.

אורי אריאל: חייבים להעביר את זה.

משה גפני: אני יכול לסמוך על כך שזה הכסף עליו דובר להעביר לפעולות האלה ששרת הקליטה ביקשה.

אופיר להב: כן.

משה גפני: יש כאן שתי פניות.

משה גפני: פניות מספר 634 ו-635 – משרד הקליטה

קריאה: הוא לא בטוח שזה זה.

משה גפני: תסתכל עוד פעם.

אופיר להב: אני מסתכל בטוטל על מה שהם לקחו ואני רואה שהסכום שלקחו הוא זה שאני מכיר.

אופיר להב: נראה לי שזה בסדר.

אופיר להב: הסתכלתי על הסכום הסופי וזה מה שאני מכיר.

משה גפני: אנחנו מצביעים.

משה גפני: ה צ ב ע ה פניות מספר 634 ו-635 – אושרו פה אחד אני מגיש רביזיה.

משה גפני: אם אין בעיה, אני אסיר אותה.

אופיר להב: הם אמרו לי שהם שלחו את זה כבר בשבוע שעבר.

אופיר להב: הגעתי היום ולא ראיתי את זה.

משה גפני: אתה הרפרנט של קליטה?

אופיר להב: לא.

אופיר להב: אני עובד משרד הקליטה.

משה גפני: אתה עובד משרד הקליטה?

אופיר להב: אני כבר הצגתי כאן עשרים וכמה הודעות.

משה גפני: אם כן, אין רביזיה שלי.

משה גפני: הפניות אושרו.

משה גפני: יש עוד מישהו שמחכה?

משה גפני: אין.

אורי אריאל: משרד החינוך.

משה גפני: אבל אין רפרנטים.

יצחק וקנין: גם אם היה, לא היה עובר.

משה גפני: חלק כן היה עובר.

יצחק וקנין: אתה אומר לו כן, אבל אני אומר לך לא.

יצחק וקנין: לא היה עובר.

משה גפני: החלק כן וחלק לא.

משה גפני: אני יודע.

משה גפני: רבותיי, תודה רבה.

משה גפני: הישיבה נעולה.